Warisan hargai cadangan Umno beri laluan PRK Batu Sapi

Warisan menghargai cadangan Timbalan Presiden Umno Mohamad Hasan supaya semua pihak memberi laluan kepada parti itu pada Pilihan Raya Kecil (PRK) Parlimen Batu Sapi dijadual 5 Disember ini.Setiausaha Agung Warisan Loretto Padua berkata cadangan yang dibuat oleh Mohamad jelas menunjukkan keprihatinannya terhadap pandemik Covid-19 yang teruk melanda Sabah.Sementara itu, beliau tidak mengesahkan sama ada Warisan akan bertanding mempertahankan kerusi tersebut.Beliau berkata tiada salahnya bagi semua pihak termasuk parti politik bekerjasama menangani Covid-19 yang melanda negeri ini kerana apa yang penting masa ini adalah menjaga kebajikan rakyat yang terjejas akibat pandemik itu.“Tidak salah sekiranya semua kita semua termasuk calon bebas bersolidariti di PRK Batu Sapi agar kita dapat menumpukan soal kebajikan rakyat serta ekonomi negeri yang terjejas akibat daripada wabak ini.“Lagipun kita cuma perlu tunggu selama dua tahun lagi untuk PRU diadakan dan adalah lebih baik sekiranya masa sekarang ini digunakan sebaiknya demi kebaikan rakyat Sabah,” katanya menerusi aplikasi WhatsApp hari ini.Suruhanjaya Pilihan Raya (SPR) menetapkan 5 Disember ini sebagai tarikh PRK Parlimen Batu Sapi susulan kematian penyandangnya, Liew Vui Keong daripada Warisan pada 2 Oktober lepas.SPR juga menetapkan 23 November sebagai tarikh penamaan calon manakala 1 Disember sebagai tarikh mengundi awal.Pada Ahad lepas, Mohamad dilaporkan sebagai berkata PRK Parlimen Batu Sapi tidak perlu diadakan sekiranya semua parti mengambil keputusan untuk tidak bertanding dan memberi laluan kepada Warisan menyandang semula kerusi itu.Loretto berkata umum mengetahui tentang pelbagai cabaran dihadapi petugas barisan hadapan dalam menangani Covid-19 dan semua pihak perlu juga melihat faktor ini sekiranya mahu bertanding pada PRK Parlimen Batu Sapi.“Nasib dan kebajikan barisan hadapan kita dalam usaha mereka menangani masalah Covid-19 di negeri ini harus kita utamakan dan cadangan Tok Mat (Mohamad) agar Umno memberi laluan kepada Warisan di Batu Sapi ini amat dihargai,” katanya.Sementara itu, beliau tidak mengesahkan sama ada Warisan akan bertanding mempertahankan kerusi tersebut.


Graduan ijazah lalui masa sukar dengan gaji RM1,000 sebulan

Selepas Jenny bergelar graduan universiti dan menerima ijazah bersama rakan seangkatannya, dia tidak pernah terfikir akan meraih pendapatan lebih rendah daripada gaji minima.Tetapi, ketika negara memasuki minggu keempat Perintah Kawalan Pergerakan (PKP) 2.0, ketika kerajaan meneruskan usaha membendung peningkatan jangkitan Covid-19, dia bersyukur dengan gaji yang diterimanya.Lulusan bahasa Inggeris berusia 27 tahun itu kini bekerja sebagai seorang guru tuisyen di kampung halamannya di Teluk Intan, Perak.Biarpun RM1,000 sebulan kelihatan kecil jika hendak dibandingkan dengan gaji purata seorang graduan baru berjumlah RM2,500 di negeri lain, Jenny tetap realistik.“Kampung halaman saya hanyalah tempat kecil dan tidak banyak peluang pekerjaan di sini,” katanya kepada MalaysiaNow.“Oleh itu ijazah sarjana muda saya tidak banyak membantu untuk mendapatkan pekerjaan dengan gaji lumayan.”Jenny sudah menjadi guru tuisyen sebelum pandemik Covid-19 melanda negara awal tahun lalu.“Saya mempunyai jumlah murid agak ramai dan gaji yang diterima agak baik – masih rendah, tetapi memadai.”Semuanya berubah selepas pandemik melanda dan keadaan menjadi semakin sukar.“Ramai murid mula berhenti selepas ibu bapa merasakan anak-anak mereka tidak banyak belajar daripada kelas dalam talian” katanya.Pada Disember tahun lalu, dia hanya memperoleh RM800.Dia satu-satunya dalam keluarga berlima itu mencari nafkah, bekerja keras berjimat-cermat setiap sen wang yang diperoleh.Kedua ibu bapanya menghidap penyakit angin ahmar, sudah tidak lagi mampu menyara keluarga kerana pergerakan yang terbatas.Dia mempunyai dua adik lelaki yang masih di bangku sekolah.Masing-masing berusia 17 tahun dan 10 tahun.Pada Disember tahun lalu, dia hanya memperoleh RM800.Apabila mendapat gaji setiap bulan, sebahagian besar akan digunakan untuk perbelanjaan barang rumah.“Selepas memberikan RM800 kepada keluarga, baki yang tinggal RM200 akan digunakan untuk membayar bil telefon dan membeli makanan,” katanya tanpa berselindung mengenai keadaan dirinya.“Wang itu memang tidak mencukupi untuk menyara seluruh keluarga.”Namun, dia teringat kembali, ibunya sebelum ini yang bekerja menyara keluarganya.Ketika Jenny masih belajar, ibunya mengusahakan sebuah gerai mi sekian lama sebelum perniagaan mula merosot.Ibunya bekerja seorang diri kerana ayahnya sudah sakit ketika itu.Hari demi hari makin kurang pelanggan datang, sehingga mereka terpaksa memberhentikan pekerja bagi memastikan perniagaan terus bertahan.“Kami mempunyai pekerja ketika itu sebelum perniagaan merosot, kami terpaksa memberhentikannya dan melakukan kerja sendiri.”Tidak lama selepas itu, ibu Jenny diserang strok yang menyebabkan bahagian sebelah kanan badannya lumpuh.Masih segar dalam ingatan Jenny pada hari dia menerima panggilan daripada adiknya memberitahu ibu mereka dimasukkan ke hospital.“Saya tidak dapat balik untuk melihatnya kerana minggu itu ada peperiksaan,” katanya.Pada 2018, Jenny habis latihan magangnya di sebuah agensi perhubungan awam di Pulau Pinang.Dia merancang untuk memulakan kerjaya di sana untuk menyara keluarga tetapi semuanya berubah apabila menerima panggilan telefon kedua dari kampung.“Kali ini, ibu menelefon memberitahu ayah sekali lagi diserang angin ahmar, dan dia tidak lagi boleh berjalan.”Ini menyebabkan rancangannya untuk bekerja di Pulau Pinang terpaksa dilupakan.Sebaliknya, dia pulang ke kampung bagi menjaga kedua ibu bapanya.“Saya tidak dapat balik untuk melihatnya kerana minggu itu ada peperiksaan,” katanya.Disebabkan mereka tergolong sebagai orang kurang upaya, mereka menerima bantuan kewangan daripada jabatan kebajikan setiap bulan.Sedikit sebanyak is membantu menyediakan makanan di atas meja, ditambah dengan pendapatan Jenny bagi membolehkan mereka mengharungi sampai ke bulan berikutnya.Ia satu kehidupan yang sukar tetapi Jenny tidak pernah mengeluh.“Walaupun keadaan tidak segembira mana, saya masih bersyukur,” katanya.“Sekurang-kurangnya pekerjaan saya tidak terkesan ketika pandemik, dan masih mampu menyara keluarga setiap bulan untuk menyediakan makanan.”Sedikit sinar buat dirinya apabila ibunya perlahan-lahan kembali pulih daripada strok.Kini dia sudah boleh berdiri dan berjalan perlahan-lahan menggunakan tongkat.“Walaupun kami kelihatan seperti lebih bergelut berbanding orang lain, saya bersyukur selagi kami sihat dan selamat.”


Syarikat palsukan logo halal didakwa esok

Sebuah syarikat yang didapati terlibat dalam pemalsuan logo halal dalam kes kartel daging haram, akan didakwa di mahkamah esok, kata Timbalan Menteri Perdagangan Dalam Negeri dan Hal Ehwal Pengguna (KPDNHEP) Rosol Wahid.Menurut beliau, tindakan itu sekali gus menafikan dakwaan sebelum ini bahawa kerajaan cuba melindungi pihak dan syarikat yang terlibat, dalam perkara yang menimbulkan keresahan dalam kalangan umat Islam di negara ini.“Bukan kita tidak mahu mendedahkan syarikat yang terlibat, namun masalahnya perkara ini dilakukan oleh sebuah syarikat pengumpul daging, yang kemudiannya menggunakan logo syarikat lain (mangsa) yang terkenal dan mempunyai permintaan tinggi untuk memasarkan produk itu.“Kalau kita mendedahkan nama syarikat yang jadi mangsa itu, ia akan mencalarkan imej syarikat berkenaan sedangkan itu bukan salah mereka,” katanya pada sesi penggulungan usul kartel daging haram yang dikemukakan oleh Senator Asmak Husin.Lebih sembilan orang Senator mengambil bahagian dalam sesi perbahasan isu itu, selepas Yang Dipertua Dewan Negara Rais Yatim membenarkan usul itu dibahaskan mengikut Peraturan 17 (1).Rosol menjelaskan kerajaan tidak pernah memandang remeh berkenaan isu itu dan telah melakukan beberapa tindakan tegas terhadap pihak yang terlibat.Jelasnya ia termasuk langkah membeku aset syarikat itu yang bernilai RM1 juta, merampas 24 cap getah syarikat-syarikat jenama yang mempunyai permintaan tinggi, menyita 5,000 keping pelekat halal Jabatan Kemajuan Islam Malaysia (Jakim), dan 2,428 kotak daging beku yang dianggar bernilai RM738,640.Pada masa yang sama, beliau turut menafikan laporan yang mengatakan bahawa aktiviti kartel daging haram itu telah berlaku hampir 40 tahun.“Tidak benar perkara ini telah berlaku hampir 40 tahun, sebab siasatan kementerian mendapati, syarikat terlibat baru mendaftar pada 2014 dan memperoleh lesen untuk mengimport produk sejuk beku pada 2017.“Pada masa yang sama ujian jabatan kimia terhadap sampel daging beku yang diambil daripada gudang simpanan itu mengesahkan, ia bukan daging kuda, kanggaru serta babi, dan ini memberikan kelegaan kepada kita,” katanya.Untuk mengelak perkara yang sama berlaku pada hadapan, Rosol memaklumkan kementerian telah menubuhkan sebuah jawatankuasa perundangan dan penguat kuasa halal, bagi menyelaras tindakan dan isu penguatkuasaan halal dalam negara.


Sarawak kekal tertinggi kes harian Covid-19 hari ini

Malaysia mencatatkan 1,139 kes baru Covid-19 hari ini menjadikan kes keseluruhan penularan dalam negara berjumlah 354,468.Sarawak kekal mencatat kes harian tertinggi hari ini sebanyak 332.Jumlah kes harian tertinggi itu disusuli Selangor (294), Johor (102) dan Pulau Pinang (93).Hanya Wilayah Persekutuan Labuan merekodkan kes harian satu digit hari ini.Sementara Wilayah Persekutuan Putrajaya, dan Perlis tidak mencatat sebarang kes hari ini.Negara juga mencatatkan sebanyak 1,199 kes sembuh menjadikan jumlah keseluruhan kes sembuh meningkat kepada 339,067Kes aktif dengan kebolehjangkitan pula kini berjumlah 14,097.Daripada jumlah itu 194 pesakit ditempatkan di Unit Rawatan Rapi termasuk 86 orang memerlukan bantuan alat pernafasan.Malaysia turut mencatat 4 lagi korban akibat Covid-19, menjadikan jumlah mangsa yang maut meningkat kepada 1,304 orang.


Arab Saudi luluskan penerima vaksin Sinovac tunai haji dan umrah

Kerajaan Arab Saudi telah meluluskan suntikan vaksin Sinovac, membenarkan jutaan penganut Islam yang divaksinasi dengan vaksin keluaran China tersebut untuk menunaikan haji dan umrah.Keputusan itu diumumkan Menteri di Jabatan Perdana Menteri (Hal Ehwal Agama) Zulkifli Mohamad memaklumkan perkara tersebut menerusi satu ciapan di Twitter.Beliau berkongsi garis panduan dari kementerian kesihatan Arab Saudi, yang antara lain menyenaraikan vaksin Sinovac dan Sinopharm sebagai antara enam jenis vaksin yang diiktiraf negara monarki itu.Antara vaksin lain yang diiktiraf negara itu adalah Pfizer-BioNTech, Moderna, AstraZeneca dan Janssen.Sinovac adalah atara tiga vaksin yang digunakan Malaysia di bawah Program Imunisasi Covid-19 Kebangsaan.


Kes baru Covid-19 Indonesia terus meningkat, hampir cecah 48,000

Semakin meruncing, kes baru Covid-19 di Indonesia berterusan meningkat dan hampir mencecah 48,000 kes, hari ini.Menurut data yang disiarkan di laman twitter rasmi Badan Nasional Pengurusan Bencana Indonesia @BNPB_Indonesia hari ini, sebanyak 47,899 kes baru direkodkan menjadikan jumlah kes keseluruhan kini meningkat kepada 2,615,529 kes.Sebanyak 865 lagi kematian direkodkan bagi tempoh 12 tengah hari semalam hingga 12 tengah hari tadi, menjadikan jumlah yang meninggal dunia akibat virus itu kini meningkat kepada 68,219 .Angka yang tinggi itu dicatatkan walaupun pemerintah Indonesia menguatkuasakan Pemberlakuan Pembatasan Kegiatan Masyarakat Darurat (PPKM Darurat) di Pulau Jawa dan Bali sejak 3 Julai lepas, selain mengetatkan lagi protokol kesihatan di pelbagai sektor sosio dan ekonomi.Menteri Kewangan Indonesia Sri Mulyani Indrawati dalam satu kenyataan hari ini berkata PPKM Darurat diperpanjangkan selama enam minggu lagi bermula hari ini.Antara peraturan PPKM Darurat adalah penutupan pusat-pusat membeli belah, penerapan 100 peratus bekerja dari rumah bagi sektor bukan penting, penutupan rumah-rumah ibadat, pembelajaran dari rumah sepenuhnya, larangan makan di restauran, kedai makan atau warung dan tempat-tempat atau pusat pelancongan dan rekreasi ditutup.


Khairy sahkan Pak Lah hidap penyakit demensia

Bekas perdana menteri Abdullah Ahmad Badawi menghidap demensia, dedah Menteri Kesihatan Khairy Jamaluddin.
Khairy berkata pendedahan penyakit bapa mentuanya itu dibuat selepas berbincang dengan ahli keluarga lain kerana ramai bertanya mengenai kesihatan Abdullah atau lebih mesra dengan panggilan Pak Lah.
"Pak Lah memang ada demensia dan demensia beliau satu keadaan yang sedang merosot (dan) sudah pasti nama ahli keluarga pun dia tak boleh nak sebut... Kenal tu mungkin dia kenal, nampak macam kenal tetapi dah sampai tahap di mana dia susah untuk bercakap.
"Saya tanya isteri saya, ibu mentua saya dan abang ipar saya tadi. Saya kata, ada yang tahu dan ada yang tidak tahu boleh tidak saya beritahu (keadaan Abdullah kepada umum)?," katanya dalam sidang media semalam.
Khairy berkata demikian pada Majlis Pelancaran Panduan Amalan Klinikal (CPG) Pengurusan Demensia (Edisi Ketiga) dan Pengurusan Schizophrenia (Edisi Kedua) di Sheraton Imperial.
“Saya tidak pernah berkongsi perkara ini sebelum ini. Ramai di antara anda, mungkin tertanya-tanya keberadaan perdana menteri kelima itu. Demensia adalah penyakit yang getir kerana umpama mempunyai kehadiran fizikal tetapi fikirannya tiada.
“Saya lihat keadaan bapa mentua saya semakin merosot selepas bertahun-tahun, anda tidak dapat lagi melihat beliau di khalayak ramai kerana penyakitnya itu dan beliau tidak dapat berfungsi dengan normal.
“Beliau tidak dapat mengingati nama saya, nama isteri saya. Saya tahu beliau masih mengenali saya apabila melihatnya mengerdipkan mata apabila saya melawatnya.
“Sekarang bagi kami, pengurusan penjagaannya adalah mencabar. Saya lihat bagaimana kesukaran ibu mentua saya,” kata Khairy sambil menambah bapa mentuanya kini berkerusi roda.
“Lebih banyak hari yang sukar berbanding hari yang lancar,” katanya.
Khairy turut mendedahkan perkara itu dalam ciapannya bahawa amat mencabar bagi seluruh keluarga melihat kemerosotan kognitif Pak Lah.
“Ada yang sedar tetapi ramai yang tidak menyedarinya. Keluarga telah memutuskan untuk berkongsi secara terbuka bagi memberi penerangan tentang demensia dan gangguan kognitif,” katanya di Twitter beliau.
Pada majlis itu, beliau berkongsi bahawa keadaan itu sukar bagi keluarga namun mereka bernasib baik kerana mereka boleh mendapatkan khidmat petugas profesional.
Beliau berkata pesakit demensia apabila keadaan semakin merosot, mereka memerlukan penjagaan berterusan bagi memastikan keselamatannya terpelihara dan adalah satu keperluan untuk mendapatkan khidmat penjaga profesional.
“Kami bernasib baik kerana mampu berbuat demikian. Bayangkan orang yang tidak berkemampuan. Demensia tidak mendiskriminasi. Ia memberi kesan kepada semua orang.
“Saya rasa ini adalah masanya dan (acara hari ini)  mempengaruhi saya kerana untuk membangunkan kertas putih kesihatan bagi memperkasakan dan melabur dalam penjagaan domisiliari komuniti juga,” kata Khairy.


Sokongan Melayu Umno terus menjunam selepas Padang Serai

Kemenangan besar Perikatan Nasional (PN) di Parlimen Padang Serai pada Rabu merupakan isyarat jelas kemerosotan sokongan orang-orang Melayu terhadap Umno dan Barisan Nasional (BN), kata penganalisis.
Mazlan Ali dari Universiti Teknologi Malaysia (UTM) berkata keadaan itu amat ketara di kawasan-kawasan majoriti Melayu berdasarkan keputusan Pilihan Raya Umum ke-15 (PRU15) kerana Umno hanya mampu meraih 26 kerusi Parlimen sahaja.
“Jadi memang ada kaitan dengan prestasi sokongan Umno dalam kalangan Melayu,” katanya kepada MalaysiaNow.
Calon PN Azman Nasrudin secara rasmi menang di Padang Serai dengan memperoleh undi berjumlah  51,637 menewaskan lima calon lain dengan majoriti 16,260 undi.
Kemenangan Azman yang juga ahli Dewan Undangan Negeri (Adun) Lunas menyaksikan PN sekali lagi merampas kerusi kubu PKR sejak tahun 2008.
Mengulas lanjut, Mazlan berkata kemenangan majoriti besar itu membuktikan gelombang “tsunami hijau” yang dikesan pada PRU15 masih terasa bahangnya.
“Kalau kita tengok di Terengganu, Kelantan umpanya majoriti besar yang diraih oleh PAS dengan 30,000 hingga 40,000 (majoriti undi).
“Kebiasaannya, di Terengganu ini 7,000 atau 8,000 (majoriti) tapi dalam satu-satu Parlimen pada PRU15 boleh pergi sampai 30,000 majoriti.
“Ini maksudnya ada satu trend sokongan orang Melayu ini kepada PN di kawasan utara dan pantai timur, tetapi tidak di tempat-tempat lain,” katanya dan menambah PH masih mendapat sokongan Melayu bandar dan semi bandar seperti di Kuala Selangor dan Shah Alam.
Pilihan Raya Parlimen Padang Serai dan Dewan Undangan Negeri (DUN) Tioman berlangsung kurang seminggu selepas pengumuman Kabinet oleh Perdana Menteri Anwar Ibrahim yang menyaksikan kemunculan semula Presiden Umno Ahmad Zahid Hamidi ke dalam Jemaah Menteri meskipun sedang berdepan 47 pertuduhan rasuah di mahkamah.
Ketika ditanya sama ada lantikan Zahid menjadi manifestasi kemarahan pengundi, Mazlan berkata ia tidak menunjukkan kaitan yang ketara.
Katanya, sebelum Zahid dilantik menjawat semula jawatan tersebut di dalam Kabinet Anwar, prestasi dan sokongan Umno sudah merosot dengan teruk sekali.
“Maknanya sentimen penolakan Umno itu wujud dalam PRU15 lagi tapi bukan kerana pelantikan Zahid sebagai TPM.
“Sebab prestasi PH di Padang Serai pun agak munasabah dengan undi yang dia dapat itu,” katanya.
Ahmad Martadha Mohamed dari Universiti Utara Malaysia juga senada dengan Mazlan.
Katanya, disebabkan Parlimen Padang Serai berada di dalam negeri Kedah maka sentimen yang ditunjukkan oleh pengundi Melayu di Kelantan, Terengganu , Perlis dan Kedah adalah sama.
“Jadi yang kita saksikan adalah penerusan daripada senario yang berlaku pada PRU15 baru-baru ini,” katanya kepada MalaysiaNow.
Menurut Martadha, pola pengundian sebelum ini memang menunjukkan sebahagian besar Melayu menyokong PN dan pengundi-pengundi bukan Melayu akan cenderung menyokong PH.
Tetapi kali ini, pengundi Melayu berubah kerana pecahan undi tidak lagi sama.
“Pengundi bukan Melayu memang sokong PH secara majoriti manakala yang berubah kali ini ialah pengundi Melayu. Dulu ada pecahan undi yang mana BN, PH dan PN bertanding. Tapi kali ini hanya PN dan PH.
“Jadi undi Melayu yang pergi ke BN tidak lagi pergi ke BN seperti mana yang berlaku di tempat lain. Jadi pola pengundian itulah yang kita tengok berterusan seperti di kawasan-kawasan lain.”
Zahid gagal tarik undi Melayu?
Martadha bagaimanapun menafikan kemenangan besar PN disebabkan faktor Zahid gagal mendapatkan sokongan pengundi Melayu.
Menurut Martadha, sokongan pengundi Melayu beralih kepada PN bukan kerana Umno tetapi lebih kepada faktor menolak DAP.
Tambahnya, sebelum ini pun sudah boleh dilihat pola pengundian di kawasan majoriti Melayu akan menolak DAP.
Dan disebabkan DAP berada dalam PH maka pengundi Melayu beralih kepada PN.
“Umno pula bekerjasama dengan DAP, jadi secara tak langsung pola ini berterusan.”
Pada Rabu, pilihan raya Parlimen Padang Serai menyaksikan calon PH Mohamad Sofee Razak berada di tempat kedua tertinggi dengan 35,377 undi diikuti calon BN C Sivaraj 2,983 undi.
Selain itu calon bebas Sreanandha Rao memperolehi 846 undi diikuti calon Pejuang Hamzah Abd Rahman 424 undi, dan calon Warisan Mohd Bakhri Hashim dengan 149 undi.
Kemenangan di Padang Serai menjadikan PN kini mempunyai 74 kerusi Parlimen yang dimenangi mereka pada PRU15.
Hari pengundian bagi Parlimen Padang Serai ditangguhkan berikutan salah seorang calon yang disahkan iaitu M Karupaiya, 69, yang meninggal dunia pada 16 Nov lalu.
Beliau yang mewakili PH merupakan penyandang kerusi itu pada PRU-14 lalu menewaskan calon PAS Muhamad Sobri Osman dan calon BN Dr Leong Yong Kong.


264 maut dalam kemalangan jalan raya ketika cuti Songkran

Seramai 264 maut dalam 2,203 kemalangan jalan raya sepanjang tujuh hari sambutan Songkran, dari  11 hingga 17 April.
Timbalan setiausaha tetap Kementerian Dalam Negeri Chotenarin Kerdsom berkata tahun ini, seramai 2,208 orang cedera dalam kemalangan jalan raya sepanjang tempoh tujuh hari tersebut.
“Bangkok mencatatkan jumlah kematian tertinggi, dengan 22 orang terkorban manakala kecederaan paling banyak dilaporkan di Nakhon Si Thammarat, iaitu seramai 70 orang,” katanya pada sidang media di Bangkok semalam.
Chotenarin berkata sepanjang kempen tujuh hari itu, pihak berkuasa telah mewujudkan 1,869 pusat pemeriksaan di seluruh negara.
“Dalam operasi itu, 279,873 kenderaan diperiksa dan 39,611 pesalah trafik ditahan termasuk 11,013 didapati memandu tanpa lesen manakala 10,530 menunggang tanpa topi keledar,” katanya.
Sementara itu, Ketua Pengarah Jabatan Pencegahan dan Tebatan Bencana Boontham Lertsukhikasemsuk berkata memandu melebihi had laju dan mabuk adalah punca utama kemalangan jalan raya semasa Songkran.
“Majoriti kematian dan kecederaan berpunca daripada individu yang tidak memakai topi keledar ketika menunggang motosikal,” katanya.


Kebimbangan memuncak berhubung usaha perangi rasuah kerajaan ketika nasib badan anti rasuah masih tak menentu

Kebimbangan mengenai bagaimana kerajaan dapat menangkis dakwaan bahawa pentadbirannya bersungguh-sunguh dalam usaha memerangi rasuah susulan pelantikan kontroversi Ahmad Zahid Hamidi sebagai timbalan perdana menteri ketika beliau masih berdepan pelbagai pertuduhan rasuah.
Kebimbangan itu dilihat semakin memuncak apabila Perdana Menteri Anwar Ibrahim hari ini mengumumkan bahawa sebuah badan anti rasuah yang mempunyai bidang kuasa yang luas di bawah Jabatan Perdana Menteri sejak 2018 mungkin dibubarkan, MalaysiaNow difahamkan.
Pusat Governans, Integriti dan Anti Rasuah Nasional (GIACC), yang ditubuhkan di bawah perdana menteri Dr Mahathir Mohamad sebagai badan yang melengkapkan Suruhanjaya Pencegahan Rasuah Malaysia (SPRM), dilihat sebagai teras kepada Pelan Pencegahan Rasuah Nasional (NACP) yang dilancarkan pada 2019.
Antara lain, GIACC berperanan dalam merangka gerak kerja dan dasar mengenai integriti dan tadbir urus yang baik, selain memantau semua aktiviti yang menjurus kepada matlamat untuk memastikan tiada toleransi terhadap jenayah rasuah dalam pentadbiran negara.
Satu sumber memberitahu MalaysiaNow bahawa kakitangan GIACC diberitahu untuk mengosongkan meja mereka dan menunggu arahan lanjut mengenai pertukaran tempat perkhidmatan.
Pusat itu diterajui pertama kali oleh bekas ketua pesuruhjaya SPRM Abu Kassim Mohamed, yang merupakan salah seorang daripada pasukan petugas yang menyiasat skandal 1MDB sebelum ia kemudiannya dibubarkan secara tiba-tiba oleh Najib Razak yang merupakan perdana menteri ketika itu.
GIACC juga ditubuhkan untuk menempatkan Jabatan Integriti dan Tadbir Urus Negara, Institut Integriti Malaysia, Biro Pengaduan Awam dan Suruhanjaya Integriti Agensi Penguatkuasaan.
Ketika penubuhannya diumumkan pada 2018, Mahathir berkata semua kementerian diarahkan untuk mengenal pasti sekurang-kurangnya tiga kelemahan dalam undang-undang dan dasar sedia ada, dan mengemukakan cadangan untuk mengurangkan jenayah rasuah, yang kemudiannya akan dikemukakan kepada GIACC.
Langkah terbaru kerajaan diterajui Anwar bagi membubarkan GIACC dibuat ketika pentadbiran baru terpaksa beroperasi namun di samping itu, perlu memastikan kesinambungan kerajaan campuran yang rapuh bersama Barisan Nasional (BN), di mana sokongan daripada pemimpin yang bersekutu dengan Najib adalah penting bagi mengekalkan pentadbiran yang dibentuk selepas Parlimen tergantung sebaik sahaja pilihan raya umum selesai bulan lalu.
Sejak menjadi perdana menteri, Anwar mengambil langkah kontroversi apabila melantik Zahid sebagai timbalan perdana menteri ketika presiden Umno itu masih berdepan pelbagai pertuduhan rasuah membabitkan jutaan ringgit.
Sumber yang sama memberitahu MalaysiaNow pelantikan sedemikian akan menunjukkan “percanggahan sepenuhnya dengan keseluruhan idea penubuhan GIACC".
"Tugas utama GIACC adalah untuk memperbaiki persepsi rasuah Malaysia di luar negara setelah bertahun-tahun mencatatkan kedudukan rendah di bawah Indeks Persepsi Rasuah (CPI).
“Pelantikan Zahid, yang menghadapi pertuduhan rasuah ke jawatan kanan kerajaan, sudah tentu tidak akan meningkatkan kedudukan kita," kata sumber.
Malaysia berada di kedudukan ke-62 dari 180 negara dalam skor CPI tahun lepas, turun daripada kedudukan ke-51 pada 2019 dan tangga ke-57 pada 2020.


Kelemahan pemilihan kontraktor jejas tempoh siap projek Lebuhraya Pan Borneo Sabah

Pembinaan projek Lebuhraya Pan Borneo di Sabah (LPBS) bagi Jajaran Lahad Datu Bypass tidak mencapai objektif yang ditetapkan berikutan penawaran tender terhad kepada 10 syarikat yang tidak memenuhi kriteria pemilihan.Menurut Laporan Ketua Audit Negara 2019 Siri 1 yang dikeluarkan hari ini, perkara itu secara keseluruhannya menjejaskan pencapaian Indeks Prestasi Utama (KPI) Rakan Pelaksana Projek (PDP) dalam aspek tempoh penyiapan projek itu.“… kontraktor yang tidak berkeupayaan dipilih, tindakan tidak diambil walaupun kontraktor tidak mematuhi syarat kontrak, terdapat isu pengambilan balik tanah yang tidak selesai dan pemantauan yang kurang berkesan.“Prestasi fizikal keseluruhan projek LPBS bagi 11 WP (pakej kerja) semasa tarikh penamatan perkhidmatan PDP pada 21 Sept 2019 adalah 12.8 peratus berbanding 41.9 peratus yang dirancang, iaitu lewat 29.1 peratus,” menurut dapatan audit terhadap Kementerian Kerja Raya (KKR) dan Kementerian Pembangunan Infrastruktur Sabah.Bagi prestasi Jajaran Lahad Datu Bypass pula hanya mencapai 37.4 peratus berbanding jadual sebanyak 45.7 peratus iaitu lewat jadual sebanyak 8.3 peratus semasa PDP ditamatkan pada 21 September 2019.Bagaimanapun, prestasi keputusan projek LPBS dan Jajaran Lahad Datu Bypass belum dapat dinilai kerana belum disiapkan setakat 31 Disember 2019.Laporan itu mengesyorkan KKR untuk memilih kontraktor yang belum ditawarkan pakej kerja dan menepati kriteria pemilihan ditetapkan seperti berkemampuan dari segi kewangan, keupayaan teknikal, pemilikan jentera dan mesin serta berpengalaman dalam kerja pembinaan berkaitan jalan raya.Selain itu, KKR, Jabatan Kerja Raya dan Jabatan Tanah dan Ukur Sabah perlu merangka pelan penyelesaian supaya urusan pengambilan balik tanah seperti hak milik, pampasan dan isu berkaitan tanah diselesaikan berdasarkan Seksyen 3 Ordinan Pengambilan Tanah sebelum pemilihan kontraktor.“JKR Sabah sebagai Pegawai Penguasa selepas Projek LPBS diambil alih pada bulan Disember 2019 perlu mengkaji, mengenal pasti dan mengambil tindakan terhadap kontraktor untuk mengatasi punca kelewatan pelaksanaan kerja di tapak.“Tindakan hendaklah diambil berdasarkan kontrak terhadap punca kelewatan yang dikenal pasti seperti kekurangan mesin, kekurangan pekerja, tidak mematuhi program kerja dan tidak memberi maklum balas kepada notis bertulis.“Selain itu, KKR hendaklah menambah baik proses bayaran agar kontraktor dapat dibayar dalam tempoh yang ditetapkan bagi melancarkan pelaksanaan projek dan tidak menjejaskan aliran kewangan kontraktor,” menurut laporan itu.


Covid-19: Catat 293 kes baru, 2 maut

Sejumlah 293 kes baru Covid-19 direkodkan semalam menjadikan jumlah keseluruhan sebanyak 5,034,521 kes.
Sebanyak 326 pesakit turut dilaporkan sembuh, menjadikan jumlah keseluruhan kes sembuh sebanyak 4,987,269.
Ketika ini, 10,320 kes aktif direkodkan di mana 9,942 atau 96.3% daripadanya menjalani kuarantin kendiri.
Tiada pesakit ditempatkan ke pusat kuarantin sementara 366 (3.5%) kes dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak 12 kes dan 10 daripadanya memerlukan bantuan alat pernafasan.
Dua kematian dicatatkan menjadikan keseluruhan korban akibat wabak itu sebanyak 36,932 orang.


85.7% dewasa, 61.5% populasi lengkap divaksinasi

Lebih 85.7% atau 20,093,678 populasi dewasa lengkap divaksinasi setakat semalam.Sementara 94.1% atau 23,369,913 individu dewasa telah menerima sekurang-kurangnya satu dos suntikan vaksin termasuk dos tunggal vaksin CanSino.Bagi populasi keseluruhan, 61.5% telah menerima vaksin lengkap sementara 71.6% telah menerima sekurang-kurangnya satu dos suntikan vaksin.Sejumlah 338,661 dos telah diberikan semalam, menjadikan keseluruhan suntikan vaksin di bawah Program Imunisasi Covid-19 Kebangsaan (PICK) sebanyak 43,367,580.


Bagaimana jika lelaki hamil?

Tiga filem pendek penuh emosi inisiatif For Youth Initiative Kuala Lumpur (FYI KL) mengetengahkan satu kemungkinan yang demikian sensasi; bagaimana kiranya jika lelaki boleh hamil dan diletak dalam keadaan perlu menggugurkan kandungan mereka?Filem-filem pendek ini, setakat ini tiga siri yang diberi judul XY – Gugurkan Stigma (XY – Abort the Stigma) menampilkan kerja-kerja seni pembikin filem tempatan.Karyawannya masih muda namun begitu berbakat.Siri pertama, menggambarkan pasangan kekasih yang masih muda, amat naif tentang seks selamat dan terlanjur.Tidak seperti lumrahnya, yang perempuan tidak mengandung.Dalam dunia XY, yang boleh hamil ialah lelaki.Kekasih perempuan sentiasa boleh berlepas tangan dan meninggalkan kaum lelaki yang akhirnya terpaksa hamil, mengalami dilema samada perlu menggugurkan kandungan atau menyimpannya.Lelaki jugalah yang terpaksa berdepan dengan stigma dan momok masyarakat sehingga dikecam dan diaibkan oleh dunia yang begitu berat sebelah.Sedutan dalam filem pendek itu.XY siri pertama ini garapan Thineshan, Jiamin, Samy, Fara Rom, Tee Kai Hong dan Angeline Eden.Ia dimulai dengan suara latar dan suguhan adegan meyakinkan.Latar awal, kekasih perempuan memujuk kekasih lelaki yang tidak begitu pasti.Bahawa kononnya cara seks selamat ialah dengan pancutan luar.Apabila si lelaki mengandung, kekasih perempuannya yang bertanggungjawab menghamilkannya begitu berbolak-balik.Syot kedua-duanya duduk di bangku terpisah, emosi si lelaki yang melihat lelaki lain berlari anak di taman dalam keadaan sihat dan berpeluh, serta cemuh si bapa lelaki begitu meyakinkan dalam filem pendek ini. Ia mendorong keresahan khusus untuk khalayak lelaki.Dalam adegan lain, si lelaki mendakap diri sambil memegang perutnya, dan untuk lebih menggambarkan kedalaman emosi; si lelaki bermain dengan mainan anak-anak yang konon disimpan kalau-kalau kandungan itu kelak dilahirkan.Pun, si lelaki tetap membuat pilihan untuk menggugurkan.Syot sederhana tetapi begitu berbekas ditunjukkan dengan curahan secawan sirap merah ke dalam sinki.Tidak seperti di dunia realiti, di dalam XY siri pertama ini sang perempuan akhirnya bebas meninggalkan si lelaki dan berkahwin lain.Mereka hidup bahagia dengan dua anak sedang dia si lelaki malang tersebut ditinggalkan kesepian, menangisi apa yang pernah dilakukannya.Pelakon-pelakonnya menggerakkan naratif dengan mantap sekali.Refleksi nafsu atau kebetinaan yang rendah si kekasih perempuan sehingga membuatkan kekasih lelakinya hamil dan terpaksa menggugurkan kandungan serasa demikian efektif sehingga menimbulkan kesan benci yang meluap.Untuk siri pertama ini, bebas dari stereotaip; pasangan kekasih ini adalah dari dua bangsa berlainan.XY siri kedua membawa kejutan lain, seorang lelaki yang terlihat sebagai suri rumah tetapi sebetulnya bekerja di rumah menentang emosi lain pula.Kelihatannya dia telah banyak berkorban. Dia sudah punya dua anak, cuba mengejar karier dalam dunia yang mendiskriminasi lelaki dan suaminya terlalu sibuk.Pun dia mengandung. Si lelaki suri rumah ini kelihatannya tidak bersedia untuk punya anak lagi. Anak-anak sedia ada sudah terasa mengambil masa dan hidupnya dengan begitu dominan sekali.Refleksi nafsu atau kebetinaan yang rendah si kekasih perempuan sehingga membuatkan kekasih lelakinya hamil dan terpaksa menggugurkan kandungan serasa demikian efektif sehingga menimbulkan kesan benci yang meluap.Dia malah tidak sempat duduk untuk menonton perlawanan bola yang digemarinya. Maka dengan bantuan media sosial dia menemukan hashtag pil gugur yang hanya memburukkan keadaan.Dia akhirnya terpaksa memilih prosedur “d & c” untuk menggugurkan kandungan.Pada hari dia perlu melakukannya, suaminya bercuti untuk menjaga anak-anak mereka yang kelihatan rapat-rapat, dan dia ke klinik sendirian untuk membuang kandungan.Dalam siri kedua ini, filem pendek tampil membawa satu mesej berbeza, bahawa tubuh lelaki itu adalah kepunyaannya dan dia berhak menggugurkan kandungan.Kita melihat emosi pelakon yang menimbulkan kemusykilan; kenapa seorang lelaki yang isterinya berjaya dalam karier perlu melakukan pengorbanan sedemikian.Hanya setelah kandungan itu berjaya dinyahkan, kita diperihalkan betapa si lelaki itu adalah seorang Orang Kurang Upaya yang tangan kanannya separa lumpuh disebabkan satu kemalangan langgar lari pada usia lima tahun.Dia begitu terdesak dan mendepani cabaran untuk melahirkan dan mendewasakan anak-anaknya. Maka dia tidak menyesal melakukannya, berbanding si lelaki dalam siri Xy yang pertama.Emosi pelakon utama yang memainkan watak “isteri” yang terbeban oleh anak-anak terasa begitu mendalam dan kukuh.Syot dekat terhadap stereng apabila si lelaki memandu ke klinik, dan tekanan emosinya untuk berdepan seorang diri di hujung dengan gerak tubuhnya mengemaskan ranjang dan membetulkan foto masa kecilnya di tubir katil begitu menggaru jiwa.Filem garapan Ewan Fauzi, Eyla Aznan, Mohamed Alif Solihin dan Pavitra cuba meyakinkan audien bahawa tubuh seorang lelaki adalah kepunyaannya dan hanya dia berhak membuat keputusan mengenainya, termasuklah dalam hal menggugurkan kandungan.Siri ketiga pula menampilkan kenaifan remaja di sekolah.Sekali lagi kes terlanjur dan kebodohan ekoran ketiadaan bimbingan dan kefahaman mengenai pendidikan seks.Setelah si lelaki didapati hamil, mereka berusaha sendiri-sendiri untuk menggugurkan kandungan, menjual barangan peribadi malah si perempuan mendagang dadah untuk membiayai kos pengguguran anak.Pada hari si lelaki dan perempuan berada di klinik dengan kedua-duanya tenggelam dalam muatan telefon bimbit, latar suara si lelaki menerangkan; apa yang dia perlukan hanyalah untuk memegang tangan ibunya.Kejadian itu menyebabkan si lelaki terperosok jatuh dalam kemurungan dan hanya berjaya keluar apabila berada di menara gading dan setelah bertemu dengan seorang kekasih perempuan yang baik dan melayannya sebagai lelaki bermaruah.Adegan si lelaki dalam pakaian uniform sekolah di kamar tandas melakukan ujian kehamilan begitu berjaya diolah.Menurut saya Wilfred, Nabilah Hamid, Juliana, Tee Kai Hong, Angelie Eden dan Pera menjayakan filem ini baik sekali.Malah watak si perempuan yang seolah-olah lelaki berfoya-foya meninggalkan si lelaki yang tertekan depresi begitu menyerlah.Filem-filem pendek ini mungkin bertujuan pendidikan.Ia menyelitkan asuhan dan pengajaran mengenai seks sihat, hak asasi manusia dan kesedaran gender.Idea kreatif meletakkan lelaki dalam keadaan wanita dilema begitu kuat. Naratif terbalik ini menjadikan siri XY ini berbeza dan bukan klise yang berulangan.Siri-siri XY ini adalah berdasarkan kisah benar.XY – Gugurkan Stigma turut didanai oleh Reproductive Rights Advocacy Alliance Malaysia (RRAAM), Asia Safe Abortion Partnership, Asian-Pacific Resource and Research Centre for Women, dan Safe Abortion Advocacy Initiative – A Global South Engagement dalam memberikan maklumat mengenai pengguguran anak yang selamat.


Kementerian Pendidikan laksana penjajaran semula kurikulum mata pelajaran

Kementerian Pendidikan sudah melakukan penjajaran semula kurikulum semua mata pelajaran berdasarkan sukatan pelajaran sedia ada bagi memastikan murid mendapatkan ilmu pengetahuan, kemahiran dan nilai diperlukan untuk kelangsungan pembelajaran semasa penularan Covid-19, sejak Mac lalu.Bagaimanapun, Timbalan Menteri Pendidikan, Mah Hang Soon, berkata penjajaran semula kurikulum berkenaan dikecualikan bagi pelajar Tingkatan 5 yang akan menduduki peperiksaan Sijil Pelajaran Malaysia (SPM) tidak lama lagi.Mah berkata penjajaran kurikulum berkenaan membabitkan penyusunan semula pedagogi dan pentafsiran berasaskan hasil pembelajaran dihasratkan.“Melalui penjajaran semula kurikulum ini guru boleh merancang pengajaran dan pembelajaran dengan melaksanakan kaedah pembelajaran teradun ataupun ‘blended learning’ membabitkan gabungan teknik pengajaran secara bersemuka dalam bilik darjah atau di rumah yang dirancang secara berstruktur.“KPM juga turut memberikan bimbingan mengenai kurikulum yang sudah dijajarkan dalam tempoh persekolahan berbaki bagi tahun 2020 termasuk kunjung bantu dan penerangan dalam talian,” katanya di Dewan Rakyat hari ini.Mah berkata penjajaran kurikulum berkenaan membabitkan penyusunan semula pedagogi dan pentafsiran berasaskan hasil pembelajaran dihasratkan.Beliau menjawab soalan, Bung Moktar Radin (BN-Kinabatangan) yang meminta menteri pendidikan menyatakan apakah usaha KPM dalam memastikan kualiti pembelajaran murid-murid sekolah dapat dikekalkan dan tidak terjejas berikutan penutupan sekolah.Bung Moktar juga meminta KPM menyatakan apakah alternatif lain selain daripada pembelajaran secara “on-line” memandangkan terdapatnya kekangan kepada keluarga yang tidak berkemampuan untuk mengikuti pembelajaran secara dalam talian ataupun keluarga yang tinggal di kawasan yang tidak mempunyai rangkaian internet yang stabil.Mengulas lanjut, Mah berkata KPM juga menyediakan manual pembelajaran dan pengajaran di rumah atau PdPR sebagai panduan kepada guru dalam melaksanakan PdPR secara berstruktur dan terancang supaya murid dapat menyediakan pembelajaran di rumah secara optimum.“Manual PdPR ini meliputi pendekatan secara ‘online’ atau ‘off line’ atau ‘Offside’ sama ada menggunakan  modul pembelajaran atau pembelajaran berasaskan projek.”Katanya KPM juga sentiasa berusaha untuk memastikan semua murid mendapatkan akses pembelajaran.“Oleh itu bagi membantu murid tidak mempunyai akses internet atau peranti sesuai KPM, guru juga mengambil inisiatif dengan menyerahkan bahan pembelajaran dan pengajaran mengikut kesesuaian.”


Biarkan kuasa pasaran tentukan tambang e-hailing, kata Loke

Kementerian Pengangkutan (MoT) seboleh-bolehnya tidak mahu campur tangan berhubung harga lantai tambang e-hailing, sebaliknya mahu ia ditentukan oleh kuasa pasaran, kata Menterinya Anthony Loke.
Loke berkata pihaknya maklum mengenai gesaan persatuan pemandu e-hailing (EHO) yang mahu kerajaan campur tangan berhubung isu tambang itu termasuk penyeragaman kadar tambang antara bandar.
“Kita faham permintaan mereka supaya kerajaan menetapkan harga lantai untuk e-hailing. Setakat ini, cadangan itu masih dalam peringkat perbincangan dan belum ada apa-apa keputusan,” katanya dalam sidang media selepas mempengerusikan Mesyuarat Pasukan Petugas Logistik Kebangsaan (NLTF) Bil 1/2023, di Putrajaya hari ini.
Loke berkata MOT juga memahami harapan pemandu mengenai perkara berkenaan memandangkan pemandu tidak boleh memandu dengan kerugian selain terdapat kos operasi yang perlu ditanggung.
“Tetapi kita perlu faham bahawa kalau ada harga lantai ditetapkan, harga tambang kepada pengguna mungkin akan lebih meningkat jadi ia merupakan pertimbangan yang perlu diambil kira. Jadi kita biarkan pasaran untuk tentukan harga dan ada harga dinamik antara EHO, pemandu dan penumpang," katanya.
Media sebelum ini melaporkan EHO menggesa kerajaan melaksanakan kadar tambang lantai terhadap perkhidmatan pengangkutan itu bagi melindungi kebajikan pemandu.
Dilaporkan pemandu e-hailing kian terdesak kerana kadar tambang semakin tidak menentu ekoran persaingan dari beberapa pengusaha perkhidmatan itu dan biarpun persaingan harga menguntungkan pengguna, ia sebaliknya membebankan pemandu e-hailing yang perlu menanggung kos minyak, tol, penyelenggaraan dan sebagainya.


Guan Eng disiasat polis berhubung kenyataan persoal darurat

Setiausaha Agung DAP, Lim Guan Eng hari ini hadir memberi keterangan kepada polis berhubung kenyataan bersama Majlis Presiden Pakatan Harapan (PH) mengenai pelaksanaan darurat yang dibuat pada 12 Jan lepas.Lim yang ditemani peguamnya R.S.N Rayer tiba di Ibu Pejabat Polis Daerah (IPD) Timur Laut di George Town pada pukul 11.25 pagi dan selesai memberi keterangan kira-kira sejam kemudian.Rayer berkata Lim yang juga ahli Parlimen Bagan telah memberikan kerjasama penuh dalam siasatan yang dijalankan dan keterangan diambil oleh pegawai polis dari Unit Siasatan Jenayah Terkelas (USJT) Jabatan Siasatan Jenayah (JSJ) Bukit Aman.“Kami memberikan kerjasama penuh kepada pegawai polis dan beliau (pegawai polis) juga memaklumkan telah selesai mengambil keterangan saudara Lim Guan Eng hari ini.“Keterangan diambil bagi membantu siasatan kes itu dibuat mengikut Seksyen 505 (b) Kanun Keseksaan dan Seksyen 233 Akta Komunikasi dan Multimedia (AKMM) 1998, ” katanya kepada pemberita di perkarangan IPD selepas Lim memberi keterangan.Polis sebelum ini mengesahkan membuka kertas siasatan berhubung kenyataan bersama Majlis Presiden (PH) itu yang didakwa mempersoalkan keputusan Perdana Menteri, Muhyiddin Yassin yang mengusulkan pelaksanaan darurat di seluruh negara bagi menangani wabak Covid-19.Selain Lim, kenyataan itu turut dikeluarkan dua lagi pemimpin pembangkang iaitu Presiden PKR, Anwar Ibrahim dan Presiden Parti Amanah Mohamad Sabu.Sebelum ini, polis turut mengambil keterangan Anwar bagi membantu siasatan kes sama di Ibu pejabat PKR di Kuala Lumpur pada 26 Feb lepas manakala Mohamad Sabu dijangka memberi keterangan esok.


Jumlah mangsa dipindah ke PPS meningkat di Kelantan

Jumlah mangsa banjir yang ditempatkan di pusat pemindahan sementara (PPS) di Kelantan mencatatkan peningkatan malam ini manakala empat negeri lain termasuk Selangor menunjukkan penurunan.Bagaimanapun, jumlah mangsa di Kuala Lumpur dan Negeri Sembilan kekal.Di Kelantan, setakat 10 malam, jumlah mangsa meningkat kepada 1,666 orang berbanding 1,496 orang petang tadi, melibatkan 10 PPS dibuka kesemuanya di jajahan Pasir Mas.Sementara itu, portal rasmi info banjir Jabatan Pengairan dan Saliran (JPS) melaporkan tiada sungai utama di Kelantan berada pada paras bahaya manakala tiga sungai mencatat paras amaran iaitu Sungai Kelantan di Kampung Temangan, Machang serta Sungai Kelantan dan Sungai Golok di Rantau Panjang, Pasir Mas.Di Pahang, jumlah mangsa banjir sedikit menurun kepada 34,487 orang yang ditempatkan di 246 PPS berbanding 34,971 orang di 249 PPS petang tadi, menurut aplikasi Info Bencana Jabatan Kebajikan Masyarakat (JKM).Sembilan daerah kekal dilanda banjir iaitu Kuantan, Temerloh, Bentong, Bera, Jerantut, Pekan, Lipis,  Maran dan Raub.Dalam pada itu, Lebuhraya Pantai Timur (LPT) menerusi catatan Facebook memaklumkan laluan Chenor ke Karak masih belum dibuka di kedua-dua arah manakala laluan dari Gombak ke Karak di Lebuhraya Kuala Lumpur-Karak telah dibuka.Di Melaka, Pengarah Angkatan Pertahanan Awam Malaysia (APM) Melaka Cuthbert John Martin berkata jumlah mangsa banjir di negeri itu berkurangan kepada 114 orang setakat 8 malam tadi.“Di Jasin, jumlah mangsa kekal 68 orang daripada 14 keluarga ditempatkan di PPS Sekolah Kebangsaan Parit Penghulu Benteng manakala 46 orang daripada 15 keluarga di PPS Sekolah Menengah Kebangsaan (SMK) Lubok China di Alor Gajah,” katanya.Di Perak, banjir di Changkat Jong, Teluk Intan menunjukkan trend penurunan dengan 153 orang berada di dua PPS di daerah Hilir Perak setakat 8 malam berbanding 182 orang petang tadi.Jurucakap APM dan Sekretariat Jawatankuasa Pengurusan Bencana Perak berkata seramai 105 orang sedang berlindung di PPS Dewan Bandaran Teluk Intan dan 48 lagi di PPS Dewan SMK Abdul Rahman Talib.Di Selangor, Unit Pengurusan Bencana Negeri (UPBN) memaklumkan negeri itu merekodkan penurunan jumlah mangsa banjir iaitu 18,126 orang melibatkan 103 PPS setakat 9 malam berbanding 22,250 orang di 111 PPS petang semalam.JPS memaklumkan Sungai Langat di Bukit Changgang, Kuala Langat masih melebihi paras bahaya iaitu 4.31 meter setakat 9.15 malam.Di Negeri Sembilan, Pengarah APM negeri Mohd Syukri Madnor berkata mangsa banjir di negeri itu kekal 301 orang dengan empat PPS masih dibuka di Jelebu.Di Kuala Lumpur, menurut aplikasi Info Bencana JKM, jumlah mangsa kekal 314 orang di dua PPS.


SPRM nafi tahan CEO isu rasuah RM2.3 bilion Petronas Carigali

Suruhanjaya Pencegahan Rasuah Malaysia (SPRM) hari ini berkata pihaknya tidak menahan ketua pegawai eksekutif (CEO) sebaliknya seorang eksekutif muda Petronas Carigali Sdn Bhd (PCSB) bagi membantu siasatan isu rasuah dalam syarikat tersebut.Menurutnya, eksekutif muda itu ditahan bersama lapan lagi individu terdiri daripada pemilik dan pegawai kanan syarikat kontraktor serta vendor yang menjalankan projek dikaitkan dengan isu rasuah tersebut.“SPRM ingin menjelaskan bahawa seorang daripada sembilan individu yang ditahan bagi membantu siasatan tersebut merupakan eksekutif muda (junior level executives) di PCSB dan bukannya ketua pegawai eksekutif seperti dakwaan segelintir pihak,” katanya dalam sebuah kenyataan hari ini.Menurut SPRM, siasatan tersebut merupakan hasil kerjasama dan perkongsian maklumat antara SPRM dan Petronas bagi membantu memperkukuhkan integriti di syarikat berkaitan kerajaan (GLC) berkenaan.Terdahulu, SPRM mengumumkan penahanan seorang eksekutif muda PCSB yang merupakan antara sembilan individu yang ditahan SPRM bagi membantu siasatan isu rasuah membabitkan projek di PCSB.Penahanan mereka bermula sejak Jumaat lepas selepas mahkamah majistret di Putrajaya dan Kuching, Sarawak membenarkan reman.Menurut SPRM, siasatan kes rasuah itu berkait beberapa projek milik sebuah syarikat GLC dengan nilai kontrak dianggarkan melebihi RM2.3 bilion.Kesemua mereka disyaki terlibat dalam perlakuan rasuah melibatkan projek GLC berkenaan antara 2017 hingga 2021.


Kabinet Sarawak tidak statik, boleh berubah ikut keadaan, kata Abang Jo

Kabinet Sarawak yang diumumkan baru-baru ini bukanlah bersifat statik yang tidak boleh diubah, kata Ketua Menteri Abang Johari Openg.Abang Johari berkata beliau bersedia melakukan sebarang perubahan kepada barisan Kabinet negeri itu mengikut keperluan serta keadaan semasa.“Sudah tentu Kabinet ini tidak statik, ia akan berubah dari semasa ke semasa mengikut keadaan tertentu.“Kami akan menyelaraskan semula (Kabinet) dengan apa yang harus kami laksanakan (pada masa itu) tetapi apa yang penting kami kena laksanakan janji,” katanya.Beliau berkata demikian dalam ucapannya di majlis malam apresiasi petugas Pilihan Raya Negeri Sarawak ke-12 (PRN12), malam ini.Pada 30 Disember lalu, Abang Johari mengumumkan senarai Kabinet baru negeri Sarawak yang terdiri daripada 10 Menteri dan 26 Menteri Muda.Mengulas lanjut, Abang Johari berkata pemilihan barisan Kabinet itu dibuatnya selepas mengambil kira pelbagai perkara termasuk faktor komposisi parti dalam Gabungan Parti Sarawak (GPS), kawasan serta etnik.“Kami ada 34 perkara dalam manifesto pilihan raya GPS yang harus kami laksanakan. Sebab itu dalam menubuhkan Kabinet ini, kami juga ambil kira bagaimana kami boleh sama-sama tunaikan janji ini,” katanya.GPS yang diterajui Abang Johari memenangi 76 dari 82 kerusi yang dipertandingkan dalam pilihan raya negeri Sarawak 18 Dis lepas.


Lanjutan tarikh akhir ambil dos penggalak tiada kaitan dengan PRN Johor, kata Khairy

Langkah melanjutkan tempoh pengambilan dos penggalak kepada penerima Sinovac berusia 18 tahun ke atas dan warga emas 60 tahun ke atas sehingga 31 Mac ini tiada kaitan dengan Pilihan Raya Negeri (PRN) Johor, kata Menteri Kesihatan Khairy Jamaluddin.Beliau berkata sebaliknya ia adalah bertujuan memberikan masa kepada dua golongan itu untuk melengkapkan suntikan dos penggalak mereka, memandangkan masih ramai golongan berkenaan belum mendapatkannya.“Ada juga banyak permintaan dari golongan ini supaya dilanjutkan tempoh untuk mereka mengambil dos penggalak ini, ini adalah lanjutan terakhir, telah muktamad, jika sehingga 31 Mac mereka masih tidak ambil dos penggalak, status vaksin mereka adalah tidak lengkap,” katanya pada sesi soal jawab di Persidangan Dewan Rakyat hari ini.Beliau menjawab soalan Dzulkefly Ahmad (PH-Kuala Selangor) yang mahu tahu apakah alasan lanjutan tempoh mengambil dos penggalak bagi dua golongan itu sehingga 31 Mac ada kena mengena dengan PRN Johor pada 12 Mac ini.Sementara itu Khairy berkata langkah membuka pusat pemberian vaksin (PPV) secara jumpa terus dan memberi pilihan vaksin dos penggalak, bertujuan membantu meningkatkan jumlah penerima dos penggalak dalam negara.Sebelum ini KKM memutuskan penerima vaksin berusia 60 tahun ke atas dan inidvidu berusia 18 tahun ke atas yang menerima vaksin jenis Sinovac perlu mendapatkan dos penggalak sebelum 28 Februari lepas, kerana selepas tarikh berkenaan status vaksinasi dalam aplikasi MySejahtera menunjukkan status tidak lengkap.Sementara itu bagi vaksin kanak-kanak 5 hingga 11 tahun, Khairy berkata Sarawak menjadi negeri penerima tertinggi vaksin bagi golongan itu apabila 57 peratus kanak-kanaknya telah menerima sekurang-kurangnya dos pertama.Menjawab soalan asal Oscar Lin Chai Yew (PH-Sibu) yang mahu kementerian menyatakan keseriusan Omicron berbanding dengan varian lain, Khairy berkata walaupun peningkatan mendadak direkodkan, lebih 99% kes harian yang dicatatkan adalah dalam Kategori Satu dan Dua sahaja.“Walaupun terdapat trend peningkatan kemasukan ke hospital ketika gelombang Omicron ini, kadar discaj dari hospital juga naik dengan mendadak memandangkan kadar sembuh yang tinggi dan tempoh rawatan di hospital yang tidak berpanjangan,” katanya.Katanya berbanding dengan varian Delta, varian Omicron lebih suka menjangkiti dan membiak pada bahagian atas saluran pernafasan dan sifat ini memberikan nilai tambah kepada keupayaannya untuk menjangkiti secara mudah dan pantas.Di samping itu juga katanya, varian Omicron didapati kurang berkapasiti untuk menjangkiti tisu paru-paru dan ini menjelaskan mengapa individu dijangkiti varian berkenaan mempunyai jangkitan lebih ringan berbanding varian Delta.Menurut Khairy berlaku peningkatan jumlah pengisian katil Unit Rawatan Rapi (ICU) serta kes kematian harian sejak minggu epid kelima, namun ia adalah 80% hingga 90% lebih rendah berbanding kes pada Ogos tahun lepas ketika penularan gelombang Delta, walaupun kes pada ketika ini lebih tinggi.“Antara faktor-faktornya adalah kerana 78.9% populasi Malaysia telah menerima vaksinasi lengkap; kadar regresi pesakit Covid-19 kepada Kategori Tiga hingga Lima yang rendah, kadar sembuh yang tinggi, serta tempoh rawatan di hospital yang tidak berpanjangan,” katanya.KKM juga katanya telah melaksanakan pelbagai langkah dalam menghadapi cabaran gelombang Omicron ini termasuk pelaksanaan pemberian dos penggalak, menambah baik pengurusan Covid-19 melalui pendekatan FTTIS (Find, Test, Trace, Isolate and Support) yang diautomasikan dan usaha sama dengan fasiliti kesihatan swasta.Langkah lain ialah membangunkan Covid-19 Clinical Care Pathway bagi tujuan memulakan ubat antiviral terkini yang akan diberikan kepada pesakit berisiko tinggi pada peringkat awal jangkitan dan mengaktifkan semula National Covid-19 Rapid Response Task Force (RRTF 2.0) bermula 7 Februari lepas.


Pemimpin DAP serang Mahathir rasis, lupa 'asal usul Kerala'

Pemimpin DAP P Ramasamy terus melakukan serangan terhadap Dr Mahathir Mohamad, kali ini menuduh bekas perdana menteri itu menginstitusikan perkauman di negara ini sambil mempersoalkan saman fitnahnya terhadap Presiden Umno Ahmad Zahid Hamidi berhubung kenyataan berkaitan keturunannya.
Timbalan ketua menteri II Pulau Pinang itu turut berkata seorang pendakwah asing mungkin mendapat inspirasi daripada Mahathir, dalam kenyataan dipercayai ditujukan kepada pendakwah India, Dr Zakir Naik.
"Mungkin pendakwah Islam dari negara asing itu mendapat ilham dalam menggelar orang bukan Islam atau bukan Melayu sebagai 'tetamu' di negara ini," kata Ramasamy.
Pada 2019, Naik menjawab gesaan beberapa pemimpin bukan Islam tempatan termasuk Ramasamy supaya beliau diusir, sambil berkata mereka juga tetamu yang datang lebih awal ke Malaysia.
Ramasamy dalam satu kenyataan hari ini yang membidas ikrar Mahathir baru-baru ini untuk terus memperjuangkan hak Melayu di bawah platform Putra, juga mempersoalkan saman fitnah yang dibuat terhadap Zahid.
“Mahathir mungkin terlupa bahawa keturunannya adalah warga asing dari Kerala, India.
"Namun beliau mahu mengambil tindakan undang-undang terhadap presiden Umno Ahmad Zahid Hamidi kerana hanya menunjukkan keturunan Indianya."
Pada 2017, Zahid dalam ucapan kepada ahli Umno menggelar Mahathir sebagai "kutty".
Mahathir berkata bapanya adalah Melayu Pulau Pinang berketurunan India manakala ibunya Melayu Kedah.
Dalam samannya yang akan dibicarakan September ini, Mahathir berkata kenyataan Zahid itu dilakukan dengan niat jahat yang dibuat untuk menimbulkan kebencian terhadapnya.
Ramasamy kemudian menyalahkan Mahathir kerana "menginstitusikan perkauman", dan menuduh ahli politik Melayu dan keluarga mereka memperkayakan diri mereka sendiri.
"Saya yakin anak-anak dan keluarga ahli politik Melayu termasuk Mahathir dan birokrat mendapat ganjaran yang lumayan dalam bentuk lesen, permit dan kontrak," tambah Ramasamy.
"Mahathir, yang menulis buku bukan popular bertajuk ‘The Malay Dilemma’ terus mengingatkan kita bagaimana perkauman menjelma dalam fikiran dan jiwanya."


Kumpulan hak asasi bantah polis guna Sosma tumpas sindiket jenayah

Kumpulan hak asasi Lawyers for Liberty (LFL) berkata tidak ada alasan untuk pihak berkuasa menggunakan undang-undang kontroversi Akta Kesalahan Keselamatan (Langkah-Langkah Khas) 2012 atau Sosma terhadap pegawai pasukan polis dan Suruhanjaya Pencegahan Rasuah Malaysia (SPRM) yang ditahan bagi menumpaskan sindiket jenayah terancang di Johor.Koordinator LFL Zaid Malek berkata kenyataan polis berhubung perkara itu menunjukkan mereka sudah memiliki maklumat yang cukup untuk menyenaraikan suspek dan beberapa individu tertentu.Beliau menambah penahanan yang mendapat publisiti meluas tersebut menyebabkan kurangnya perhatian diberikan berhubung Sosma yang telah digunakan untuk mendapatkan maklumat sensitif atau mengelakkan pihak ketiga dalam siasatan.“Satu-satunya alasan yang lojik kenapa Sosma digunakan aalah untuk memaksimumkan tempoh penahanan suspek yang terlibat di mana berdasarkan penelitian kami adalah alasan yang biasa kenapa akta itu digunakan.“Ini adalah sama dengan penahanan tanpa bicara dan ia melanggar prinsip asas ‘tidak bersalah hingga dibuktikan bersalah’,” katanya dalam satu kenyataan.Polis Johor berkata pada Selasa bahawa 12 pegawai pasukan disyaki memiliki hubungan dengan sindiket jenayah terancang Geng Nicky telah ditahan termasuk dua pegawai SPRM.Ketua Polis Johor Ayob Khan Mydin Pitchay berkata kesemua penahanan tersebut menjadikan jumlah mereka yang ditahan berkaitan kes itu adalah sebanyak 64 orang.Sosma yang menggantikan Akta Keselamatan Dalam Negeri 1960 (ISA) membenarkan penahanan suspek selama lebih 28 hari.Menyifatkan akta itu sebagai “undang-undang prosedur yang membawa kepada perbicaraan dan sabitan palsu” Zaid berkata ia mengeluarkan perlindungan asas yang terdapat dalam Kanun Prosedur Jenayah, Akta Keterangan dan undang-undang lain.“Bukti yang biasanya tidak dapat diterima dalam perbicaraan jenayah biasa boleh diterima dalam perbicaraan Sosma termasuk bukti yang diperoleh dengan penindasan, penyeksaan atau bahkan palsu kerana ‘bukti’ yang dikemukakan biasanya akan diterima tanpa mempertimbangkan bagaimana ia diperoleh.“Tertuduh juga tidak dapat mencabar atau menyemak semula sebahagian besar bukti yang diakui di bawah Sosma kerana ia membolehkan seorang saksi yang dilindungi memberikan bukti tanpa nama, menyebabkan ia bertentangan dengan standard asas perbicaraan yang adil. Ringkasnya, perbicaraan di bawah Sosma adalah sebuah penghinaan terhadap kedaulatan undang-undang dan sistem keadilan jenayah,” katanya.Beliau memuji pihak polis kerana berusaha sedaya upaya untuk menumpaskan sindiket jenayah terancang dalam negara namun kesal ia dilaksanakan dengan menggunakan undang-undang zalim seperti Sosma.“Secara asasnya, polis hanya menggantikan satu masalah dengan masalah yang lain, menjadikan ia sebagai satu kitaran salah guna kuasa,” katanya lagi.


Enggan kerjasama dengan PN: Anwar jalin kompromi baru dengan kluster mahkamah?

Nampaknya hampir pasti pertembungan tiga penjuru atau lebih dalam PRU-15 tidak dapat dielakkan lagi berdasarkan pendirian terkini Pakatan Harapan (PH) yang menolak cadangan Muhyiddin Yassin agar diwujudkan kerjasama antara Perikatan Nasional (PN) dan PH bagi menentang Barisan Nasional (BN) seperti yang dimaklumkan Anwar Ibrahim minggu lalu.Dari segi politik tentulah pendirian tersebut adalah hak PH kerana mereka yang berhak menentukan ke arah mana hala tuju pakatan berkenaan tetapi persoalannya apakah keputusan itu menguntungkan PH?Ramai sudah yang mencongak bahawa pihak yang bakal mendapat laba paling untung adalah BN jika PN dan PH membawa hala sendiri.Persoalan lainnya pula, jika benar congakan banyak pihak bahawa PH akan menjadi parti paling rugi apabila berlaku pertembungan tiga penjuru sepertimana yang telah berlaku di Sarawak, Melaka dan Johor – mengapa Anwar dan PH tetap juga berkeras tidak mahu berkerjasama dengan PN walaupun sedar mereka dalam keadaan paling rugi?Sebenarnya dari segi perkiraan politik, baik BN, PN mahu pun PH – kesemuanya tidak dapat menjangka dengan tepat ke mana arah sokongan para pengundi di atas pagar dan walaupun majoriti berpendapat BN bakal mendapat kelebihan, tetapi tidak mustahil kelebihan itu sangat tipis atau bakal wujudnya keadaan tiada parti mendapat majoriti.Semua pihak sedar bahawa tiada mana-mana parti mendominasi sokongan ke atas kira-kira 5.8 juta pengundi baru.Lebih-lebih lagi 65% daripada pengundi atas pagar untuk PRU15 adalah wanita.BN walaupun menang bergaya di Melaka dan Johor sedar akan hal ini.PN dan PH juga punya kesedaran serupa menyebabkan Muhyiddin tampil dengan idea boleh menang (kerjasama) tersebut tetapi sekali lagi mengapa ia ditolak Anwar dan PH?Cita-cita politik Anwar hanya satu iaitu mahu menjadi perdana menteri. Tentulah mustahil Anwar dan PH mahu bertanding PRU-15 untuk sekadar menjadi pembangkang – melainkan – ada agenda lain di sebalik penolakan cadangan kerjasama yang dibuat Muhyiddin tersebut.Apakah betul ada kompromi terbaru antara Anwar – anak muridnya, Ahmad Zahid Hamidi dan Najib Razak?Kompromi 2021 dahulu yang diikat melalui akuan bersumpah Zahid dan Najib sudah pun menjadi rahsia umum.Dengar khabarnya, walaupun kompromi 2021 terhenti seketika selepas akuan bersumpah itu bocor, beberapa siri “rundingan” baru telah berlangsung.Baik Anwar, mahu pun Zahid dan Najib boleh sahaja menafikan khabar angin tersebut – sebagaimana mereka menafikan wujudnya akuan bersumpah serta audio perbualan telefon antara cikgu dan anak muridnya.Penafian adalah alasan klasik bagi setiap ahli politik untuk menutup sesuatu isu.Tapi melihat kepada perkembangan terbaru ini, nampak teori yang mengatakan bahawa Anwar dan PH mahu membentuk kerjasama dengan Umno dan BN selepas PRU15 semakin berasas.Teori ini tidak lagi mampu ditolak kerana akuan bersumpah sudah menjadi saksi cuma tinggal lagi bagaimana penjelasan hendak diberikan kepada penyokong di bawah.Secara tidak langsung penolakan Anwar dan PH terhadap cadangan kerjasama dengan PN merupakan laluan terbuka untuk kluster mahkamah Umno kembali berkuasa selepas PRU-15 nanti.Barangkali inilah analogi kek dalam soal keuntungan politik peribadi. Aku sokongan kau – kau sokong aku. Sama dapat, sama merasa.Mikail Firdaus adalah pembaca MalaysiaNow.* Tulisan ini adalah pandangan peribadi penulis yang tidak semestinya mencerminkan pandangan MalaysiaNow


5-0: PN menang lagi undi belah bahagi hari ini

Kerajaan Perikatan Nasional (PN) sekali lagi menewaskan pembangkang dalam proses undi belah bahagi, kali ini bagi Rang Undang-Undang (RUU) Perbekalan (Belanjawan) 2021 peringkat jawatankuasa Kementerian Perusahaan Perladangan dan Komoditi di Dewan Rakyat hari ini.Peruntukan berjumlah RM729.4 juta itu diluluskan dengan 108 menyokong, 95 menolak dan 17 ahli Parlimen tidak hadir.Awal hari ini, Dewan Rakyat meluluskan RUU Perbekalan 2021 peringkat jawatankuasa bagi Kementerian Perpaduan Negara dan Kementerian Luar Negeri melalui undi suara.Semalam, kerajaan PN berjaya meluluskan dua RUU Perbekalan 2021 peringkat jawatankuasa bagi Jabatan Perdana Menteri dan Kementerian Kewangan melalui undi belah bahagi.


GPS akan kekal bersatu khidmat untuk rakyat, kata Abang Johari

Ketua Menteri Sarawak Abang Johari Openg berkata Gabungan Parti Sarawak (GPS) akan kekal bersatu dalam fokusnya untuk berkhidmat kepada rakyat.Beliau juga berkata pemimpin harus mengutamakan kepentingan rakyat daripada kepentingan mereka sendiri bagi memastikan kerajaan terus stabil.“Dalam politik, niat kita mesti betul,” katanya ketika berucap pada sebuah majlis di Bintulu malam tadi.“Kita mesti meletakkan kepentingan rakyat di atas segala-galanya. Jika kita utamakan kepentingan peribadi kita, perebutan kuasa akan berlaku.”Merujuk kepada Umno, beliau berkata inilah apa yang berlaku di Melaka.“Rakyat sudah muak,” tambahnya.Abang Johari juga turut mengecam budaya “katak politik”, mengatakan ia telah menyebabkan ketidakstabilan dalam negara.Tambahnya, kerajaan negeri GPS tidak ada isu dengan penganut Kristian di Sarawak menggunakan kalimah “Allah”.“Ia adalah antara kamu dan Tuhan kamu,” katanya.“Mengapa mencipta masalah yang tidak perlu?”Selain itu, beliau turut berkata, soal wiski Timah tidak seharusnya dijadikan isu besar.“Rakyat di semenanjung suka jadikan perkara kecil sebagai isu nasional,” kata Abang Johari.“Bagi isu Timah, hanya kerana namanya Timah, ia jadi masalah.“Hakikatnya ‘timah’ dalam bahasa Melayu bermaksud timah, tetapi mereka menyangka itu Fatimah, nama seorang wanita.”


84.4% dewasa, 60.6% populasi lengkap divaksinasi

Sebanyak 84.4% populasi atau 19,784,628 individu lengkap divaksinasi setakat semalam.Sementara 93.8% atau 23,007,292 telah menerima sekurang-kurangnya satu dos suntikan vaksin termasuk dos tunggal vaksin CanSino.Bagi populasi keseluruhan, 60.6% telah menerima vaksin lengkap sementara 70.5% telah menerima sekurang-kurangnya satu dos suntikan vaksin.Sejumlah 323,335 dos telah diberikan semalam, menjadikan keseluruhan suntikan vaksin di bawah Program Imunisasi Covid-19 Kebangsaan (PICK) sebanyak 42,699,197.


Sorry.


Dr Mahathir sihat, ada di rumah

Bekas perdana menteri, Dr Mahathir Mohamad hari ini menafikan khabar kononnya beliau mengalami masalah kesihatan.Dalam sebuah video pendek selama enam saat yang dimuat naik ke laman Facebook rasminya, Mahathir berkata: “Hari Sabtu 23 hari bulan Januari, saya ada di rumah.”Beliau turut memuat naik kenyataan: “Saya sihat, alhamdulillah =),” sebagai kapsyen pada video itu.Baru-baru ini terdapat maklumat yang tersebar di laman media sosial, termasuk di aplikasi WhatsApp yang menyatakan ahli Parlimen Langkawi itu tidak sihat dan mengalami kesukaran bernafas.


30 ladang babi di Pulau Pinang dijangkiti ASF

Jabatan Perkhidmatan Veterinar Negeri Pulau Pinang (JPVPP) telah mengesahkan bahawa penyakit African Swine Fever (ASF) telah menjangkiti 30 ladang babi komersial di negeri itu setakat ini.
JPVPP dalam kenyataan berkata sebanyak 19 ladang dijangkiti di Daerah Seberang Perai Selatan; dua di Daerah Seberang Perai Tengah; enam di Daerah Seberang Perai Utara dan tiga di Daerah Barat Daya, melibatkan 68,659 ekor babi.
“Bagi mengawal dan mencegah perebakan penyakit ASF, JPVPP menjalankan polisi ‘stamping out’ menerusi pemusnahan babi di ladang positif atau disyaki terjangkit dalam zon jangkitan dengan berpandukan Protokol Veterinar Malaysia (PVM) bagi penyakit ASF.
“Polisi ini diamalkan dengan tujuan menghapuskan virus supaya penternak dapat menternak semula dengan selamat serta bebas daripada penyakit ASF, seterusnya menjamin bekalan daging babi dalam negara mencukupi,” menurut kenyataan itu.
Menurut JPVPP langkah pemusnahan dijalankan bermula 5 Januari lepas apabila kes pertama ASF dikesan dan kini, kadar perebakan penyakit dilihat semakin perlahan.
Katanya penemuan karkas babi dengan tanda-tanda klinikal seperti penyakit ASF di rumah sembelih telah berkurang atau tiada serta tiada aduan kematian babi yang tinggi di ladang babi.
Jabatan itu berkata hal tersebut menunjukkan kaedah "stamping out" yang dijalankan memberi kesan yang amat baik dan hingga hari ini, sebanyak 14,385 ekor babi telah dilupuskan daripada 16 ladang.
Dari segi bekalan, JPVPP berkata bekalan daging babi di seluruh negeri mencukupi dengan kadar sara diri (SSL) masih melebihi 100 peratus iaitu terdapat 94 ladang babi negatif ASF dengan 198,586 ekor babi.
“Orang awam dinasihatkan agar tidak berasa cemas dengan kejadian penyakit ASF ini kerana penyakit ini bukanlah penyakit zoonotik dan hanya menjangkiti ternakan babi serta babi hutan, namun, ia merupakan penyakit yang berkepentingan ekonomi,” katanya.


Dua maut, tiga parah dalam runtuhan jejambat di MRR2

Runtuhan di lebuh raya semalam mengorbankan dua wanita manakala tiga lagi cedera parah setelah van dinaiki mereka dihempap sebahagian struktur binaan jejambat yang runtuh dalam kejadian di Desa Tun Razak, semalam.Van yang membawa mangsa dihempap jejambat yang runtuh dalam satu projek pembinaan di Lebuhraya MRR2 laluan Pandan Indah ke Ampang, Kuala Lumpur.Ketua Jabatan Siasatan dan Penguatkuasaan Trafik Kuala Lumpur ACP Zulkefly Yahya berkata dalam kejadian petang semalam, van tersebut sedang melalui Jalan Lingkaran Tengah 2 (MRR2) dan dua mangsa terbabit disahkan maut di tempat kejadian.Insiden tersebut turut menyebabkan kesesakan jalan raya ekoran penutupan dua lorong kanan.Beliau berkata kesemua mangsa adalah warga tempatan berusia dalam lingkungan 30 hingga 45 tahun.Sementara itu, Pengarah Jabatan Bomba dan Penyelamat Malaysia (JBPM) Kuala Lumpur Nordin Pauzi berkata pihaknya mengambil masa lebih kurang tiga jam untuk mengeluarkan mangsa termasuk menggunakan kren.Seramai 23 anggota dengan tiga jentera FRT bersama 2 EMRS dari Balai Bomba dan Penyelamat (BBP) Sungai Besi, Jalan Hang Tuah, Bandar Tun Razak, dan Cheras diarahkan ke lokasi sejurus kejadian.Jabatan Bomba dan Penyelamat Malaysia (JBPM) Kuala Lumpur Nordin Pauzi berkata pihaknya mengambil masa lebih kurang tiga jam untuk mengeluarkan mangsa termasuk menggunakan kren.“Pemandu van berkenaan dikeluarkan pada pukul 8.55 malam dan mangsa terakhir berjaya dikeluarkan pada 9.27 malam.“Mangsa yang cedera dibawa ke Hospital Tuanku Muhriz untuk rawatan lanjut,” kata Pengarah Jabatan Bomba dan Penyelamat Malaysia (JBPM) Kuala Lumpur Nordin PauziDalam pada itu, Zulkefly berkata pihaknya menerima laporan sebuah treler yang membawa muatan telah melangggar perancah besi pembinaan Lebuhraya Bertingkat Sungai Besi-Ulu Kelang (Suke).Zulkefly turut menambah, pemandu treler warga tempatan tersebut telah membuat laporan polis dan akan ditahan untuk siasatan lanjut mengikut Seksyen 41(1) Akta Pengangkutan Jalan 1987.


Pandemik Covid-19 sebabkan murid prasekolah mungkin buta huruf sebelum masuk alam persekolahan

Penutupan sekolah di seluruh negara akibat Perintah Kawalan Pergerakan Bersyarat (PKPB) memberikan kesan besar kepada kanak-kanak prasekolah apabila mereka diramalkan tidak berupaya membaca, menulis dan mengira sebelum masuk ke alam persekolahan.Pengerusi Persatuan Tadika Malaysia (PTM) Eveleen Ling berkata proses buta huruf itu berlaku secara perlahan mengambil kira sebahagian murid sudah didedahkan dengan sedikit pengetahuan asas sebelum sekolah ditutup.Katanya, guru-guru di sekolah rendah perlu bekerja lebih keras dan memberikan belas kasihan sewaktu murid-murid memasuki darjah satu tidak lama lagi.“Mereka mesti mengambil beberapa langkah ke belakang bagi memastikan anak-anak ini berupaya mengikuti pembelajaran,” katanya kepada MalaysiaNow.Ling berkata, dalam pendidikan awal kanak-kanak, tempoh tiga bulan pertama ketika Perintah Kawalan Pergerakan (PKP) mula dilaksanakan pada Mac adalah peringkat penyesuaian diri seperti hadir ke sekolah dan mematuhi jadual harian.Disebabkan sektor pendidikan di seluruh ditutup hingga hujung tahun bagi memutuskan rantaian Covid-19, tiada apa yang dapat dipelajari kanak-kanak prasekolah pada tahun ini, katanya.“Mereka mesti mengambil beberapa langkah ke belakang bagi memastikan anak-anak ini berupaya mengikuti pembelajaran,” katanya kepada MalaysiaNow.Kemiskinan, ibu bapa buta huruf parahkan keadaanLing menerangkan, meskipun sekolah menjalankan kelas dan sesi pembelajaran dalam talian, mereka masih bergantung kepada keupayaan ibu bapa dan penjaga untuk memantau perkembangan murid sepanjang pembelajaran di rumah berlangsung.Katanya, antara faktor yang menyumbang kepada krisis buta huruf tersebut apabila terdapat sebahagian ibu bapa murid prasekolah tidak boleh membaca dan mengira menyebabkan mereka tidak mampu membantu murid dalam sesi pembelajaran di rumah.Tambahan pula katanya, sebilangan murid tidak berupaya mengikuti sesi pembelajaran selari bersama rakan-rakan kerana tidak mempunyai akses kepada internet dan alat pembelajaran.Bagaimanapun, menurut Ling, media boleh memainkan peranan membantu mengatasi permasalahan tersebut melalui siaran penceritaan (story telling) dan pemahaman silibus di radio dan televisyen.Pada Ogos, Bank Dunia dilaporkan berkata, sejak sebelum Covid-19 melanda, pendidikan di beberapa negara sudah pun berdepan cabaran pembelajaran kerana bergelut dengan kemiskinan dan jurang ekonomi yang ketara.Ini menyebabkan ketidaksamaan pembelajaran (learning inequalities) menjadi tumpuan utama dengan beberapa faktor, termasuk perbezaan akses kepada pembelajaran, jarak jauh antara guru dan pelajar serta akses kepada alatan pembelajaran.“Dengan penutupan sekolah, ia memberi kesan kepada golongan yang sudah sedia terpinggir, termasuk pelajar daripada latar belakang sosio ekonomi yang tidak bernasib baik, kurang upaya dan kumpulan minoriti,” kata Bank Dunia dalam kenyataan pada Ogos.Sementara Pisa (Programme for International Student Assessment) pula melaporkan perkembangan pengetahuan kanak-kanak miskin berada setahun di belakang rakan-rakan sebaya mereka.Manakala, bagi kanak-kanak termiskin berada 2.5 tahun di belakang rakan sebaya.Seorang ibu Norhashimah Muhd Muneer, 29, meluahkan kebimbangan anaknya tidak mampu membaca dan mengira secara asas sebelum memulakan persekolahan tahun hadapan disebabkan penutupan sekolah berulang kali sejak Mac lalu.Katanya, dia dan suami tidak sempat meluangkan masa untuk membantu anak lelaki mereka yang berusia enam tahun membuat kerja rumah dan belajar kerana faktor kerja.Menurut Norhashimah, hampir setiap hari beliau akan menghantar anaknya ke rumah pengasuh di Presint 11, Putrajaya sehingga habis waktu kerja.“Saya tak boleh harapkan pengasuh untuk ajar dan pantau anak saya kerana dia mempunyai tiga orang anak yang memerlukan perhatian dan pantauan,” katanya ketika dihubungi MalaysiaNow sambil menambah anaknya masih belum menguasai fungsi huruf vokal a, e, i, o, u dengan baik.Ahli akademik dari Universiti Kebangsaan Malaysia (UKM) Teo Kok Seong bagaimanapun berkata kemahiran asas membaca dan mengira bukanlah matlamat utama di peringkat prasekolah seperti yang diandaikan ramai pihak.Katanya, tadika sepatutnya menjadi tempat pemupukan awal tentang kemahiran sosial dan emosi anak-anak seperti belajar bekerjasama, berinteraksi dan berkomunikasi sesama mereka dalam kemahiran sosial.Katanya, untuk pemupukan kemahiran emosi, anak-anak diasuh untuk memahami, mengalami, menyatakan dan mengurus emosi.“Tadika bukan tempatnya untuk menyampaikan kemahiran belajar. Ini tugas sekolah. Pada zaman dahulu, dengan tiadanya tadika pun, anak-anak kita terus berjaya dalam pelajaran apabila ke darjah satu, selain menjadi anak-anak yang berakhlak mulia.“Oleh itu, ibu bapa tidak perlu terlalu bimbang dengan amaran daripada pengusaha dan pendidik tadika,” katanya kepada MalaysiaNow.Katanya lagi, ibu bapa sebenarnya sudah pun memupuk dua kemahiran tersebut (sosial dan emosi) di rumah secara tidak langsung.Katanya, menghantar anak-anak ke tadika dan prasekolah menjadikan pendidikan itu lebih sistematik melalui kegiatan yang lebih teratur, mengikut kurikulum dibangunkan.“Apabila di darjah satu, barulah kemahiran belajar itu diajar secara sistematik oleh guru terlatih.”


Laporan salah laku 125 anggota polis sedang disiasat, kata KPN

Polis telah menyediakan laporan lengkap berhubung isu salah laku anggotanya seperti didedahkan Suruhanjaya Pencegahan Rasuah Malaysia (SPRM), kata Ketua Polis Negara Acryl Sani Abdullah Sani.
Bagaimanapun, beliau berkata pihaknya sedang meneliti laporan yang dikatakan belum diambil tindakan oleh PDRM seperti dimaklumkan SPRM.
Katanya, beliau memberi jaminan bahawa PDRM tidak pernah berkompromi atau ambil ringan selain  bekerjasama erat dengan agensi berkaitan antaranya SPRM dan Suruhanjaya Integriti Agensi Penguatkuasaan (SIAP) untuk memastikan integriti dalam pasukan sentiasa ditegakkan.
"Laporan lengkap mengenai isu ini telah pun disediakan oleh Jabatan Integriti dan Pematuhan Standard (JIPS), dalam masa yang sama kita sedang meneliti laporan yang dikatakan kita tak maklum kepada SPRM untuk tindakan diambil kepada mereka yang terlibat.
"Mungkin dalam proses, mungkin ada yang lambat hantar … tak ada laporan yang kita ketepikan dan tak disusuli dengan tindakan kerana kami pandang serius apa juga pelanggaran tatatertib selain berpegang teguh dengan integriti," katanya.
Beliau berkata demikian kepada pemberita ketika diminta mengulas mengenai kenyataan Menteri Dalam Negeri Saifuddin Nasution Ismail semalam yang akan meneliti laporan bahawa terdapat 125 laporan salah laku melibatkan anggota polis yang belum diambil tindakan seperti didedahkan SPRM.
Acryl Sani ditemui ketika Majlis Pemakaian Pangkat, Majlis Serah Terima Tugas Ketua Polis Pahang dan Serah Terima Tugas Pengerusi Persatuan Keluarga Polis (Perkep) Pahang di Ibu Pejabat Polis Kontinjen Pahang di sini, hari ini.
Sebuah akhbar berbahasa Inggeris semalam melaporkan Ketua Pesuruhjaya SPRM Azam Baki berkata terdapat 553 laporan salah laku tidak diendahkan oleh agensi kerajaan walaupun syor agar tindakan diambil telah dibuat oleh SPRM, dengan 125 laporan membabitkan anggota PDRM.
Pada majlis itu, Timbalan Ketua Polis Kuala Lumpur Yahaya Othman dilantik sebagai Ketua Polis Pahang berkuat kuasa hari ini menggantikan Ramli Mohamed Yoosuf yang akan bertugas sebagai pengarah Jabatan Siasatan Jenayah Komersial Bukit Aman.


Suspek bunuh 4 mangsa termasuk 2 anggota polis Jepun ditahan

Suspek dalam serangan yang membunuh empat orang termasuk dua pegawai polis di tengah Jepun ditahan awal Jumaat, lapor Agensi Berita Jerman (dpa) memetik media tempatan.
Lelaki itu ditahan di hadapan rumah bapanya di bandar Nakano, lapor stesen televisyen Jepun NHK dan Agensi Berita Kyodo.
Empat individu terbunuh dalam serangan pada Khamis di Bandar Nakano, di wilayah Nagano di pulau Honshu.
Seorang lelaki bertopeng menyerang beberapa individu dengan pistol dan pisau, lapor media Jepun.
Suspek didakwa menikam seorang wanita hingga maut dan menembak mati dua anggota polis dengan senapang memburu berhampiran rumah bapanya sebelum bersembunyi di kediaman itu selama beberapa jam.
Seorang wanita warga emas turut ditemukan cedera dan tidak sedarkan diri di luar rumah dan kemudiannya disahkan meninggal dunia.
Penyerang didakwa memakai pakaian penyamaran, topi, cermin mata hitam dan topeng ketika melarikan diri.


Kerajaan belum putuskan nasihat Timbalan Agong untuk isytihar Proklamasi Darurat di Melaka

Kerajaan belum membuat keputusan untuk menasihatkan Timbalan Yang di-Pertuan Agong Sultan Nazrin Shah yang menjalankan fungsi-fungsi Yang di-Pertuan Agong untuk mengisytiharkan Proklamasi Darurat di negeri Melaka bagi menangguh Pilihan Raya Negeri (PRN) di negeri itu.Perdana Menteri Ismail Sabri Yaakob berkata kerajaan difahamkan Sultan Nazrin Shah akan menerima taklimat daripada beberapa pihak sebelum menimbang perkara itu.“..belum lagi, tadi kita ada mesyuarat kabinet, kita bincang mengenai situasi di Melaka dan kita belum membuat sebarang keputusan lagi.“Sebab kita difahamkan yang Pemangku Yang di-Pertuan Agong (Sultan Nazrin Shah) akan mendapatkan taklimat daripada AG (peguam negara) KKM (kementerian kesihatan), SPR (Suruhanjaya Pilihan Raya) jadi kita tunggu taklimat itu kepada pemangku Yang di-Pertuan Agong.“Jadi kita tunggulah selepas briefing kepada Pemangku Yang di-Pertuan Agong, Kabinet akan membuat keputusan minggu depan,” katanya ketika ditemui media selepas majlis prapelancaran Keluarga Malaysia di Angkasapuri.


Pemuda Umno Pontian gesa Zahid Hamidi berundur

Seorang pemimpin Pemuda Umno di Johor mencadangkan agar Ahmad Zahid Hamidi berundur sebagai presiden parti itu “dengan rasa hormat”, ketika parti Melayu itu tidak mempunyai hala tuju masa depan yang jelas di bawah pimpinannya.Ketua Pemuda Umno Bahagian Pontian Mohd Helmi Buang berkata, ini termasuk pemimpin lain yang sudah berpenggal-penggal memegang jawatan tertinggi bagi memberikan ruang kepada generasi baru.“Tindakan ini amat penting agar generasi baru terus sayang dan menghormati parti keramat ini.“Berundur tidak bermakna mengalah. Beliau boleh membantu parti dari luar bagi memastikan semangat juang generasi baru tidak pudar,” katanya seperti dilaporkan Utusan Malaysia.Tahun lalu MalaysiaNow mendedahkan Zahid bersama-sama dengan bekas presiden Umno, Najib Razak menulis surat ke Istana Negara bagi menyokong Presiden PKR Anwar Ibrahim untuk menjadi perdana menteri sekaligus menggulingkan kerajaan Perikatan Nasional (PN) pimpinan Muhyiddin Yassin.Awal Januari lalu Zahid memecat Annuar Musa sebagai setiausaha agung Barisan Nasional (BN) dan menggantikannya dengan Setiausaha Agung Umno Ahmad Maslan.Annuar pada sidang media selepas pemecatannya mengesahkan surat didedahkan MalaysiaNow pada Oktober tahun lepas, mengatakan beliau hilang hormat terhadap Zahid sebagai presiden Umno selepas mengetahui mengenai perkara itu.Zahid dan Najib pada ketika ini secara keseluruhannya berdepan dengan 79 pertuduhan rasuah.Kedua-dua Zahid dan Najib bersama-sama dengan beberapa ahli Parlimen Barisan Nasional (BN) lain yang berdepan dengan pertuduhan rasuah, pengubahan wang haram dan penyalahgunaan kuasa berusaha keras untuk menggulingkan kerajaan PN.Terbaru, dua ahli Parlimen BN yang rapat dengan kumpulan ini, Ahli Parlimen Machang Ahmad Jazlan Yaakub dan Ahli Parlimen Padang Rengas Mohamed Nazri Aziz menarik kembali sokongan yang diberikan kepada PN.


186 kes Omicron dikesan sejak 14 Januari

Sebanyak 186 kes baharu varian Omicron dilaporkan sejak 14 Januari lepas hingga hari ini oleh pelbagai institusi kesihatan, kata Ketua Pengarah Kesihatan Dr Noor Hisham Abdullah.Beliau berkata Integrative Pharmacogenomics Institute Universiti Teknologi Mara (iPROMISE-UiTM) mengenal pasti 46 kes baru, The Tropical Infectious Diseases Research; Education Centre Universiti Malaya dan Institut Genom dan Vaksin Malaysia (MGI) masing-masing 43 kes, Institut Penyelidikan Perubatan (IMR) (28) manakala Institut Kesihatan dan Perubatan Komuniti Universiti Malaysia Sarawak (IHCM-Unimas) (26).“Ini menjadikan jumlah kumulatif kes yang dijangkiti virus SARS-CoV-2 yang dikategorikan sebagai VOC dan varian mempunyai kepentingan (VOI) adalah sebanyak 6,432 kes.“Daripada jumlah yang dikesan tersebut, 6,412 kes adalah VOC manakala 20 kes adalah VOI,” katanya dalam sebuah kenyataan.Dalam pada itu, beliau berkata kes baru Covid-19 menunjukkan peningkatan dengan 3,245 kes dilaporkan semalam, menjadikan kes kumulatif dijangkiti wabak itu adalah 2,813,934.Dr Noor Hisham memaklumkan daripada jumlah kes baru, sebanyak 98.8% atau 3,206 kes adalah pesakit kategori satu dan dua manakala hanya 39 kes atau 1.2% kategori tiga, empat dan lima.“Kes sembuh pula adalah sebanyak 3,093, menjadikan jumlah kumulatif pulih daripada jangkitan wabak itu kini 2,741,355 kes manakala 183 kes dirawat di Unit Rawatan Rapi (ICU) dan 84 kes memerlukan bantuan pernafasan,” katanya.Dr Noor Hisham berkata terdapat 17 kluster baru dikesan semalam menjadikan jumlah kluster aktif kini sebanyak 188 manakala nilai kadar kebolehjangkitan (Rt) di negara ini adalah pada paras 0.98.Beliau berkata bilik gerakan banjir di Jabatan Kesihatan Negeri (JKN) pula telah ditutup secara berperingkat bermula dengan Perak, Kuala Lumpur, Selangor, Kelantan, Negeri Sembilan, Sabah, Pahang, Melaka, Sarawak, dan Johor.Beliau berkata tiada kes Covid-19 dilaporkan dalam kalangan mangsa banjir menjadikan jumlah keseluruhan sepanjang kejadian banjir adalah kekal 471 kes.


Bekas pegawai SPRM beri amaran jangan ikut emosi ketika serangan terhadap Azam berterusan

Bekas pegawai Suruhanjaya Pencegahan Rasuah Malaysia (SPRM) mengingatkan semua pihak untuk mematuhi prinsip undang-undang ketika serangan daripada ahli politik pembangkang disasarkan terhadap ketua pesuruhjaya badan itu.Persatuan Bekas Pegawai-Pegawai SPRM turut menyifatkan serangan terhadap Azam Baki bukan sahaja sahaja mengabaikan prinsip “seseorang itu adalah tidak bersalah sehingga dibuktikan sebaliknya” selain tohmahan terhadap beliau turut menyebabkan keyakinan masyarakat terhadap agensi pencegahan rasuah tersebut terjejas teruk.“Persatuan ini berdiri teguh atas prinsip undang-undang bahawa seseorang itu adalah tidak bersalah sehingga dibuktikan sebaliknya oleh proses undang-undang dan bukannya melalui perbicaraan awam atau perbicaraan media.“Persatuan ini juga mempunyai keyakinan yang tinggi ke atas sistem keadilan jenayah negara ini serta proses perundangan yang menjadi maruah individu serta organisasi, sebagai mana yang termaktub dalam Perlembagaan.”Azam menjadi sasaran serangan dalam beberapa artikel oleh seorang aktivis yang mempunyai kaitan dengan NGO C4 Center, mendakwa wujud konflik kepentingan dalam pemilikan saham syarikat.Sebagai respons, Azam turut menghantar surat tuntutan terhadap Lalitha Kunaratnam, penulis artikel tersebut selain satu laporan yang dibuat oleh SPRM terhadapnya, mengatakan dakwaan aktivis itu adalah palsu dan tidak mengemukakan sebarang bukti.Sementara itu, pemimpin utama Pakatan Harapan turut menggesa supaya Azam “direhatkan” dan mahu Pengerusi Lembaga Penasihat Pencegahan Rasuah (LPPR) Abu Zahar Ujang disiasat kerana mendapati ketua pesuruhjaya itu tidak mempunyai konflik kepentingan dalam isu pemilikan saham tersebut.Dalam kenyataan itu juga, Presiden Persatuan Bekas Pegawai SPRM Mazlan Mohamad berkata polis dan Suruhanjaya Sekuriti (SC) perlu diberikan ruang untuk menangani tuduhan tersebut.“Persatuan ini juga memohon agar semua pihak sama ada yang berkepentingan atau sebaliknya menyokong penuh terhadap proses undang-undang negara dan bukan atas faktor emosi.”


Adun Kunak positif Covid-19

Ahli Dewan Undangan Negeri (Adun) Kunak Norazlinah Arif mengesahkan beliau positif Covid-19 dan kini sedang menerima rawatan di hospital.Norazlinah berkata beliau menjalani ujian saringan kali kedua semalam, dan didapati positif.“Saya kini menjalani kuarantin dan rawatan di sebuah hospital di Kota Kinabalu,” katanya ketika dihubungi Bernama.Katanya, ketika ini beliau tidak mengalami sebarang simptom Covid-19.Beliau sebelum ini menjalani kuarantin kendiri selama 14 hari selepas didapati mempunyai kontak rapat dengan individu positif Covid-19, dan ujian saringan pertama dilakukan pada 1 Oktober lepas.


8 lagi kluster baru Covid-19, 6 kematian dilaporkan

Sebanyak 1,870  kes baru Covid-19 dikesan hari ini termasuk dua jangkitan import, menjadikan angka keseluruhan penularan dalam negara berjumlah 110,485 kata Ketua Pengarah Kesihatan Dr Noor Hisham Abdullah.Katanya, sebanyak 745 pesakit pulih dan dibenarkan pulang, menjadikan jumlah keseluruhan angka sembuh 87,460 kes atau 79.2%.“Buat pertama kali, Johor melaporkan kes harian tertinggi iaitu sebanyak 607 kes atau 32.5%. Peningkatan kes di Johor dipengaruhi oleh kluster yang berkaitan dengan penjara iaitu Kluster Tembok Choh yang melaporkan sebanyak 374 kes.“Ini diikuti Selangor sebanyak 472 kes (25.2%) dan Sabah 280 kes (15%),” katanya dalam satu kenyataan.Noor Hisham berkata terdapat lapan kluster baru turut dikesan membabitkan Kuala Lumpur, Selangor, Johor, Perak, Pahang dan Kedah.“Dua kluster tempat kerja dilaporkan di daerah Lembah Pantai, Kuala Lumpur iaitu Kluster Tapak Bina Jalan Stesen dan Kluster Slot Berjaya,” katanya.Bagi Kluster Tembok Choh ia melibatkan daerah Johor Bahru, Pontian, Kota Tinggi, Kulai, dan Mersing di Johor.Tambah Noor Hisham kluster-kluster lain yang dikesan termasuk Kluster Tapak Bina Broga (Hulu Langat, Selangor); Kluster Jalan Nikolas (Titiwangsa, Kuala Lumpur) dan Kluster Damai Ketari (Bentong, Pahang).“Kluster Gerbang Pongsu pula melibatkan daerah Kerian dan Kinta di Perak dan Kluster Alor dilaporkan di daerah Kota Setar di Kedah serta daerah Titiwangsa dan Cheras di Kuala Lumpur,” tambahnya.Katanya, kes aktif dengan kebolehjangkitan pula berjumlah 22,562.“Daripada jumlah itu 131 pesakit di tempatkan di Unit Rawatan Rapi termasuk 62 memerlukan bantuan alat pernafasan,” katanya.Dukacita dimaklumkan terdapat enam lagi kematian dilaporkan, menjadikan jumlah mangsa yang maut meningkat kepada 463 orang.


Siapa menteri-menteri yang tidak penuhi jangkaan?

Cuti perayaan Aidilfitri membuka ruang kepada sanak-saudara untuk berkumpul di kampung setelah lama tidak bertemu.
Tidak boleh tidak, topik yang banyak dibualkan ialah kerajaan campuran Pakatan Harapan (PH)-Barisan Nasional (BN) yang ditubuhkan kurang setahun lepas.
Antara mereka, ramai yang memberikan ulasan mengenai pendekatan, polisi dan prestasi kerajaan.
Namun topik yang tidak kurang menarik perhatian ramai ialah menteri-menteri kerajaan campuran.
Beberapa tindakan kontroversi yang diambil sebahagian menteri dilihat mencalarkan kredibiliti mereka.
Salah seorangnya ialah menteri kesihatan, Dr Zaliha Mustapa.
Seorang doktor di selatan tanah air berkata, tindakan menteri kesihatan itu mengeluarkan nikotin daripada senarai racun ibarat meruntuhkan moral petugas kesihatan awam.
"Ramai doktor yang menentang perkara itu.
“Ditambah pula dengan isu yang tidak selesai seperti waktu kerja berpanjangan, doktor kontrak dan lain-lain," katanya kepada MalaysiaNow dengan syarat tidak dinamakan.
Kerajaan mengambil keputusan membuang nikotin daripada senarai racun susulan pengenalan cukai vape dan rokok elektronik pada April lepas.
Menurut doktor itu, meskipun ada isu yang dilihat berlaku lama sebelum Zaliha mengambil alih tampuk kepimpinan Kementerian Kesihatan (KKM), jawapan yang diberikan oleh beliau tidak meyakinkan petugas bawahan.
Ia tidak membantu apabila KKM mengingatkan penjawat awam agar tidak terlibat dalam perhimpunan haram apabila ada ura-ura mogok doktor kontrak ingin diadakan sekali lagi pada awal bulan ini.
"Hendak ugut buat apa?
“Bukannya menyelesaikan masalah mereka (doktor kontrak)," katanya.
Ketika ditanya mengenai beberapa portfolio, ramai yang menyimpan pandangan dan tidak banyak yang dituturkan.
Antaranya Menteri Pendidikan Fadhlina Sidek dan Menteri Pertanian dan Keterjaminan Makanan Mohamad Sabu.
Sementara itu, seorang penduduk di kawasan Cheras, Mohd Shah Mohd Saleh yang beraya di Terengganu pula berkata, meskipun dia mahu melihat Perdana Menteri Anwar Ibrahim menamatkan penggal penuh selama lima tahun, barisan Kabinet bagaimanapun perlu dirombak.
"Fahmi Fadzil perlu ditukar. Nampak seperti tidak berfungsi dan flip-flop," katanya merujuk kepada menteri komunikasi dan digital itu.
Fahmi mencetuskan kontroversi tersendiri apabila menegur sebuah akhbar tempatan berhubung laporan berita mengenai jangkaan Kadar Polisi Semalaman (OPR).
Di laman Twitter, Fahmi ditegur beberapa pihak kerana tidak responsif dengan asakan atau tuduhan daripada penyokong Pakatan Harapan (PH) kepada pihak pembangkang.
Sebaliknya beliau dilihat aktif memberi maklum balas kepada penyokong PH berhubung tindakan yang akan diambil kepada penyokong Perikatan Nasional (PN).
Menurut Mohd yang bekerja di sektor peruncitan, pengarah komunikasi PKR yang pernah menjawab panggilan telefon pada satu sidang media itu dilihat tidak matang dan kurang pandai mengendalikan media.
Di Kelantan, timbalan perdana menteri yang juga Presiden Umno Ahmad Zahid Hamidi kekal tidak popular.
Seorang warga tempatan yang hanya mahu dikenali sebagai Yusuf Awang berkata ia menjadi penghalang kepada rakyat Kelantan untuk memberi sokongan kepada kerajaan baru.
"Bukan tak mahu menyokong Anwar, tapi sampai sekarang kami tak boleh terima mengapa beliau pilih untuk bekerjasama dengan Zahid," katanya.
Menurut mereka, ia akan menjadi faktor yang mempengaruhi keputusan Pilihan Raya Negeri (PRN) di Kelantan Darul Naim itu kurang tiga bulan dari sekarang.
Zahid yang menang dengan hanya majoriti 348 undi di Bagan Datuk merupakan tokoh kontroversi yang menjadi sebahagian daripada kerajaan Anwar walaupun sebelum itu menjadi sasaran kempen PH kerana kes-kes rasuah beliau membabitkan wang Yayasan Akal Budi, selain kes Visa Luar Negara.
Nama lain yang turut mendatangkan rungutan ialah Menteri Ekonomi Rafizi Ramli yang menjadi “wajah” kerajaan dalam soal menguruskan inflasi dan kenaikan harga barang.
Menurut kebanyakan mereka, ahli Parlimen Pandan masih belum menunjukkan prestasi memuaskan selama beberapa bulan memegang portfolio itu.


Jangkitan harian catat 244 kes, 5 lagi terkorban

Sejumlah 244 kes baru Covid-19 direkodkan semalam menjadikan jumlah keseluruhan sebanyak 5,043,252kes.
Tiada pesakit dilaporkan sembuh, menjadikan jumlah keseluruhan kes sembuh kekal sebanyak 4,997,031.
Ketika ini, 9,256 kes aktif direkodkan di mana 8,896 atau 96.1% daripadanya menjalani kuarantin kendiri.
Tiada pesakit ditempatkan ke pusat kuarantin sementara 353 (3.8%) kes dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak tujuh kes dan dua daripadanya memerlukan bantuan alat pernafasan.
Lima kematian dicatatkan termasuk dua kes sebelum tiba di hospital menjadikan keseluruhan korban akibat wabak itu sebanyak 36,965 orang.


'Anda tak akan faham’, Rafizi naik angin soalan media mengenai Invoke, status 'jutawan'

Rafizi Ramli kelihatan naik angin hari ini terhadap MalaysiaNow sambil membidas pengkritik yang menimbulkan persoalan mengenai syarikat berkait PKR, Invoke, ketika timbalan presiden PKR itu sekali lagi dilontar beberapa soalan mengenai butiran pengisytiharan asetnya yang menunjukkan lonjakan RM17 juta.
Rafizi, yang sebelum ini berkata beliau adalah seorang jutawan pada usia 30 tahun, ditanya mengapa pada 2017 beliau merayu derma daripada orang ramai dalam usaha mempertahankan dirinya terhadap saman fitnah National Feedlot Corporation (NFC).
Rafizi kemudian menuduh MalaysiaNow sebagai jurucakap kepada pengkritiknya, termasuk Mohamed Azmin Ali, bekas pendahulunya yang mengalahkan beliau ketika pemilihan parti bagi jawatan timbalan presiden PKR.
"Oh patutlah, ini (media) lidah rasmi Azmin Ali. Maaf saya tidak akan layan (soalan ini). Tidak mengapa, apa sahaja yang perlu saya sampaikan saya akan letak di blog (saya) dan platform lain, anda boleh Google dan ambil dari sana," katanya.
Rafizi, yang membuat sidang media mengenai isu salah guna kuasa dalam pemberian kontrak RM2 bilion oleh kerajaan hari ini turut menuduh MalaysiaNow sebagai “lidah rasmi Latiff Ahmad", merujuk kepada Dr Abdul Latiff Ahmad dari Bersatu yang mengkritik pemimpin PKR itu berhubung pengisytiharan aset terbarunya.
Beliau kemudiannya berulang kali meremehkan soalan wartawan, mengatakan bahawa dia tidak mahir dalam bidang kewangan.
"Sebab tu saya cakap balik dan cuba fahami kewangan sebab saya baru terangkan tadi tentang modal saham. Anda tak faham ke? Saya dah jawab soalan ketiga anda. Dapat tangkap?
"Apa sahaja wang tunai yang saya ada, telah dimasukkan ke dalam syarikat untuk membiayai pilihan raya umum dalam bentuk modal saham," katanya, merujuk kepada suntikan modal ke dalam Invoke, sebuah syarikat analisis data yang ditubuhkan untuk membantu PKR mengukur sokongan orang ramai sebelum dan sehinggalah pilihan raya umum pada 2018 diadakan.
Rafizi menjadi tumpuan ramai berikutan pengisytiharan asetnya di mana beliau menyenaraikan RM16.7 juta saham dalam Invoke sebagai sebahagian daripada sejumlah RM19.67 juta aset yang dimilikinya.
Latiff bersama bekas ahli Parlimen PKR Rashid Hasnon membangkitkan persoalan terhadap tindakan Rafizi yang menyenaraikan saham bernilai RM16.7 juta sebagai aset peribadi, mengingatkan beliau tiada seorang pun dalam kalangan kakitangan di Invoke diberi agihan saham walaupun lima tahun dahulu pernah berjanji untuk memberikan ganjaran kepada mereka.
Latiff turut mempersoalkan lonjakan nilai saham Invoke sedangkan syarikat itu mencatatkan kerugian dengan aset bersihnya pada -RM4.7 juta setakat Disember tahun lalu.
"Manakala dalam deklarasi yang baru dikeluarkan oleh Rafizi sehingga pada 31 Oktober 2022, nilainya melonjak kepada RM17 juta," katanya.
Ketika diminta menjawab persoalan yang dibangkitkan itu, Rafizi membidas Latiff sebagai "bodoh", dan mengulangi tuduhannya bahawa bekas timbalan menteri itu mewujudkan “syarikat atas angin” untuk menerima RM200 juta dalam bentuk kontrak kerajaan.
"Dia buat syarikat RM2, RM10, RM100, itu sahaja duit dia masukkan, lepas tu dia gunakan kabel untuk dapatkan projek, jadi semua atas angin."
Rafizi berkata beliau tidak mahu "membuang masa" menjawab kenyataan Latiff yang tidak berhenti membangkitkan isu saham dalam Invoke.
"Kalau dia terus buat begini sebenarnya dia nampak lagi bodoh,” katanya.
Rafizi kemudiannya berkata beliau telah menyuntik modal sendiri ke dalam Invoke.
"Anda tidak boleh ambil balik (modal) itu. Anda mulakan syarikat, anda letak duit. Saya masukkan modal beberapa kali dalam tempoh beberapa tahun, pada masa, saya fikir tahun 2017, saya telah meletakkan sekitar RM1 juta. Ini menjadi modal saham.
"Untung atau rugi adalah hasil daripada aktiviti operasi syarikat. Kedua-dua perkara ini berbeza,” jelasnya.
Sementara itu, Rafizi turut mengenepikan persoalan mengapa Invoke tidak memperuntukkan saham kepada kakitangannya yang pernah dikatakan sebagai mereka yang turut "membina syarikat", sebaliknya seorang taikun perniagaan dan rakan ahli Parlimen PKR dijadikan pemegang saham terbesar dalam Invoke.
“Memang menghairankan, kenapa orang ramai minat terhadap benda-benda kecil macam ini. Tetapi saya rasa seluruh negara terhibur. Saya biasa sahaja. Ini adalah publisiti yang baik untuk Invoke dan ini juga peluang untuk mendidik orang ramai di luar sana bagaimana untuk menjalankan syarikat dan meningkatkan pelaburan."
Menjelaskan lebih lanjut, beliau mendakwa bahawa Invoke mempunyai modal saham lebih RM12 juta dalam tempoh dua tahun, menyebabkan pemegangan beliau sendiri berkurang kepada 73%.
"Jadi apa yang dibincangkan ketika itu, dan kakitangan pun maklum (tentang) perbincangan tersebut, jika kami keluarkan saham secara percuma kepada kakitangan, ia akan membawa kesan kepada untung dan rugi."
Selepas penjelasan panjang lebar mengenai kaedah meningkatkan pelaburan dan peruntukan saham, Rafizi kemudiannya membuat kesimpulan bahawa kebanyakan orang yang hadir pada sidang media itu "tidak memahami apa-apa mengenai perkara ini".
"Saya rasa sebahagian besar daripada anda juga tidak memahaminya. Jadi apa yang saya cadangkan, jika anda ingin memahami bagaimana jenis-jenis saham berfungsi dan hal yang berkait dengannya, balik dan baca tentang unit stok terhad (RSU), tentang jenis-jenis saham, tentang bagaimana apabila anda mengeluarkan RSU ia akan menjejaskan untung dan rugi, dan jika ia menjejaskan untung rugi, bagaimana ia akan menjejaskan penilaian dan apa yang jadi jika syarikat disenaraikan di bursa, bagaimana ia akan memberi kesan dalam semua hal,” katanya.


Umno, BN Perlis sedia gerak solo tanpa PAS

Umno dan Barisan Nasional (BN) Perlis bersedia untuk bergerak solo tanpa melibatkan kerjasama dengan PAS bagi menghadapi Pilihan Raya Umum ke-15 (PRU15) sekiranya parti itu tidak ingin meneruskan kerjasama menerusi Muafakat Nasional (MN).Pengerusi BN Perlis Azlan Man berkata Umno negeri tidak mempunyai sebarang kerjasama dengan PAS dan apa yang dilakukan sebelum ini dibuat secara bersendirian.“Tidak ada pun kerjasama politik antara BN dan PAS pada masa ini,” katanya yang juga pengerusi Badan Perhubungan Umno negeri kepada pemberita malam tadi.Beliau berkata dapat dilihat bahawa isyarat yang ditunjukkan oleh pemimpin PAS dilihat tidak konsisten sama ada mahu meneruskan atau menamatkan kerjasama MN dengan meletakkan kesalahan kepada Umno menerusi kenyataan negatif oleh beberapa pemimpin PAS sebelum ini.“Kenyataan sebegini tidak memberikan semangat untuk kita menghidupkan kembali MN namun ia tertakluk kepada keputusan yang dibuat oleh kepimpinan tertinggi Umno nanti,” katanya menambah bagi meneruskan MN, ia terpulang kepada PAS untuk membuat pilihan dan Umno juga mempunyai pilihan sendiri.


PBB gesa pembunuhan orang awam di Ukraine disiasat

Setiausaha Agung Pertubuhan Bangsa-Bangsa Bersatu (PBB) Antonio Guterres pada Ahad menggesa siasatan bebas dijalankan mengenai insiden lebih 400 orang awam terkorban di Bucha, Ukraine selepas pengunduran tentera Rusia.“Saya amat terkejut dengan laporan mengenai orang awam terbunuh di Bucha, Ukraine.“Siasatan bebas akan dapat memberi petunjuk dalang di sebalik kejadian dengan lebih berkesan,” lapor Agensi Anadolu memetik ciapan Guterres di Twitter.Sekurang-kurangnya 410 orang awam ditemui maut di bandar Bucha berhampiran ibu negara Ukraine, Kyiv.Pada Ahad, kementerian pertahanan Rusia menafikan tenteranya membunuh orang awam ketika berundur dari bandar itu.Menteri Luar Ukraine, Dmytro Kuleba turut menggesa organisasi antarabangsa menghantar pakar ke negara itu secepat mungkin bagi mengumpul bukti jenayah perang.Krisis Rusia-Ukraine, yang bermula pada 24 Februari, mencetuskan kemarahan antarabangsa, dengan Kesatuan Eropah, Amerika Syarikat dan United Kingdom serta negara-negara lain melaksanakan sekatan kewangan ke atas Moscow.Sekurang-kurangnya 1,417 orang awam terbunuh dan 2,038 cedera di Ukraine, menurut agensi  PBB.Angka sebenar dikhuatiri lebih tinggi dan lebih 4.1 juta penduduk telah melarikan diri ke negara lain.


Sorry.


Mahkamah tiada kuasa dengar permohonan cabar darurat, kata peguam

Mahkamah tidak mempunyai bidang kuasa untuk mendengar permohonan bagi mencabar proklamasi darurat yang diisytiharkan Yang di-Pertuan Agong, kata peguam kanan Mohamed Haniff Khatri Abdulla.Beliau berkata ini adalah berdasarkan peruntukan di bawah Perkara 150 (8)(b) Perlembagaan Persekutuan.Perkara 150(8)(b) memperuntukkan bahawa “tiada mahkamah boleh mempunyai bidang kuasa untuk melayan atau memutuskan apa-apa permohonan, soal atau prosiding, dalam apa-apa jua bentuk, atas apa-apa alasan, mengenai kesahan proklamasi darurat.”Haniff Khatri berkata permohonan cabaran itu sepatutnya ditumpukan kepada “nasihat” perdana menteri dan bukan terhadap proklamasi darurat.“Bagi saya, secara jujur, peruntukan sedemikian (Perkara 150 (8)) akan menjadikan permohonan itu amat sukar dilayan oleh mahkamah, meskipun jika anda mencabar nasihat yang diberikan (perdana menteri), kerana mahkamah akan memutuskan bahawa jika kami mendengar permohonan ini, secara tidak langsung kami melayan permohonan bagi mencabar Proklamasi Darurat.“Situasi mengenai perkara ini tidak jelas kerana belum terdapat kes dari segi undang-undang,” katanya ketika dihubungi Bernama.Sementara itu,  Penyandang Kursi Institusi Raja-Raja Melayu Universiti Teknologi Mara (UiTM) Profesor Shamrahayu Abdul Aziz berkata proklamasi itu dibuat selepas Yang di-Pertuan Agong berpuas hati, oleh itu tidak ada alasan yang membenarkan sebarang permohonan dibuat kepada mahkamah berhubung kesahannya.“Sesetengah peguam mungkin berhujah bahawa terdapat niat tidak baik, saya tidak rasa ini adalah alasan yang kukuh kerana peruntukan (perlembagaan) menyebut bahawa apa pun sebabnya, tidak ada sesiapa yang boleh mempertikaikan proklamasi darurat,” katanya.Pada 12 Januari lepas, Yang di-Pertuan Agong Sultan Abdullah Sultan Ahmad Shah telah mengisytiharkan darurat yang akan dikuat kuasa sehingga 1 Ogos sebagai langkah proaktif bagi membendung pandemik Covid-19 yang semakin memburuk di Malaysia.